barren.eus - Emakumeentzako jabekuntza ikastaroetan izena emateko epea urriaren 4an bukatuko da\nEmakumeentzako jabekuntza ikastaroetan izena emateko epea urriaren 4an bukatuko da\nArgitaratua: 2019-09-23 10:43\nKomunikazio Eraginkorra, klown feminista, Nire Barneko Haurra Besarkatzen, Hausnarketa taldea, eta Tuppersex eta Ipuin Erotikoak. Horra hor Jabetze Eskolaren barruan, eta urritik abendura bitartean, Elgoibarren emango dituzten doako bost ikastaroak.\nElgoibarko Udalak, Berdintasun Sailaren bitartez eta Gipuzkoako Foru Aldundiaren laguntzaz, doako bost ikastaro antolatu ditu Jabetze Eskolaren barruan, eta urritik abendura bitartean emango dituzte.\n• Plaza mugatuak eta haurrak zaintzeko zerbitzua\nIkastaroetan izena emateko epea zabalik dago, eta urriaren 4an amaituko da. Izen ematea egiteko bi era daude: Internet bidez, www.elgoibar.eus helbidean,\n(Identifikazio Sistema Elektronikoa izatea beharrezkoa da) edo aurrez aurre, Herritarren Arreta Zerbitzuan, Santa Ana 2an, astelehenetik ostiralera, 7:30etik 15:30era. Ikastaroetako plaza kopurua mugatua da, eta zozketa egingo da izena ematen duten emakumeen artean. Plazak betetzen ez badira, izen-emate epea luzatuko da, ikastaroa hasi baino astebete lehenagora arte. Sarrera libredun saioetan haurrak zaintzeko zerbitzua egongo da.\nJabekuntza Eskola emakumeen autonomia pertsonala indartzeko, emakumeak ahalduntzeko, emakumeek jardueretan aktiboki parte hartzeko eta elkarren arteko sareak sortzeko sortu zen.\nHonakoak izango dira Jabetze Eskolaren barruan aurten emango dituzten ikastaroak,antolatzaileen azalpenekin:\n1. Komunikazio Eraginkorra (12 ordu): historikoki gizartean bizi izandako egoeren ondorio gisa, oraindik ere emakume askok zailtasunak dituzte, beldur gabe eta segurtasunez haien iritziak partekatzeko.\n“Manterrupting eta Mansplaining moduko egoerak jasan behar ditugu oraindik ere emakumeok komunikazioan, gure autokonfidantza murriztuta ikusten dugularik, gure iritzia eman nahi dugun oro", dio Eider Perez coach elgoibartarrak. Beraz, ikastaro honek, hurrengoa du helburutzat: emakumeek, komunikazioaren esparruan, segurtasuna izan dezaten, haien iritziak partekatzeko. Emozio edo beldurrek ez ditzaten norberaren usteak mugatu.\nData: urriaren 8tik azaroaren 12ra (astearteak)\nHizlaria: Eider Perez\n2. Klown Feminista (7,5 ordu): "Proposatzera goazen ikastaroa, jabekuntza eskolan emakumeei zuzendutako klown edo pailazo ikastaroa da. Bertan, norbere pailazoaren bilaketan lan egitea proposatzen dugu. Bilaketa honek, jolasa, inozentzia eta umeetan dugun begirada berreskuratzea du helburu", azaldu dute antolatzaileek.\n"Umorea norbere zein gizartearen eraldaketarako tresna indartsu eta aberasgarria dela sinistuta gaude. Bide honetan, klowna ezagutu eta lantzea, barruan ditugun ideia, kezka, erreibidinkazio etabarrak azaleratzeko era berri bat bezala uler dezakegu. Alde honetatik, begirada feminista, pailazoak berezkoa duen begirada kritiko eta botereari aurre egiteko joerarekin bat datorrela esan dezakegu", diote ikastaroaz.\nData: azaroak 7, 14 eta 28\nOrdua: 17:30-20:00 (euskaraz)\nHizlaria: SEXUNE (Itziar Saenz de Ojer)\n3. Nire Barneko Haurra Besarkatzen (14 ordu): barneko haurra haurtzaroan bizitako esperientzi positibo eta negatiboak memorian gordetzen dituen gure atal da. Batzuetan baztertuta sentitu zen, ez zen seguru sentitu, ezta behar zuen bezala onartua, ezta babestua (horrela ez, ez esan horrelakorik, ez egin hori…). Iraganaren memoria hori gure orainean sartzen da, ditugun erantzun edo emozio neurrigabeetan ikus dezakegu, askotan guk geuk ere ez dugu geure burua ulertzen. Zaindu ahal izateko, haur zauritu hori zaintzen ikasi behar dugu. Onarpena, oniritzia eta baldintzarik gabeko amodioa behar duen haur hori. Hori izango da loratzeko eta garen Emakume gisa bete-betean bizitzeko bide bakarra, eta ez izan ginen haur gisa. Ikastaroa ezagutzera eman eta jendea izena ematera animatzeko helburuarekin, ikastaro honen nondik norakoak azalduko dituzte eguen honetan, irailaren 26an, Kultur Etxeko hitzaldi gelan, 19:00etan\nData: azaroak 16 eta 17\nOrdua: larunbata, 9:00-14:00 eta 16:00-20:00 eta igandea, 9:00-14:00 (gazteleraz)\nHizlariak: Darya Elena Urigoitia eta Ione Beitialarrangoitia\n4. Hausnarketa taldea (hilero 2 ordu): saio hauetara joateko ez da izenik eman behar, sarrera librea da. Saio bakoitzean gai ezberdin bat landuko da. Iraileko saioan, esaterako,, “Emakumeak eta Kirola” gaia landu zuten.\nData: irailak 16, urriak 21, azaroak 11 eta abenduak 9\nHizlaria: Loredi Salegi\n5. Tuppersex eta Ipuin Erotikoak (3 ordu): 3 orduko hitzordu honetan Tuppersex (Inma Merinoren eskutik: sexologoa da eta genero-indarkeriari dagokion arloan lan egiten du) saio bat izango da tarteka ipuin erotikoekin (Virginia Imazen eskutik: pailazo eta ipuin-kontalaria da eta umore eta sormenaren inguruko tailerrak eskaintzen ditu). Proiektu honek sinergiak aprobetxatzen ditu. Bi hezitzaileek emakumeei plazerra eta barrea (berr)aurkitzeko estrategiak eskaini nahi dizkiete. Guretzat emakumeontzat gai hauek gainditu gabeko irakasgai izaten jarraitzen dutela uste dugu eta konpetentzia akademikotik berrikustea aldi berean praktika eszeniko batetik ere egiteak genero-indarkeria saihestu edo eragoztera lagundu dezake eta eusten dion imajinario kolektibo hori deskolonizatzera. Proposamen hau nahaste bat da. Emakumearen plazer eta sexualitateren inguruko hitzaldi zabal bat eta ipuin erotikoen ikuskizun bat genero ikuspegi batekin.\nData: abenduak 13, ostirala\nOrdua: 17:00-20:00 (gaztelaniaz)\nHizlaria: Virginia Imaz eta Inma Merino


208.000 tona da aurtengo antxoa gazteen populazioa\n2021eko biomasaren zenbatespena AZTI zentro teknologikoak urtero gidatzen duen azterketaren serie historikoaren batezbestekoaren azpitik dago.\nLortutako datuek 2022ko arrantza kanpainarako erreklutamendu ertaina bermatzen dute.\nEusko Jaurlaritzak, ekimen honen bultzatzaileak, positiboki baloratzen ditu antxoa gazteek gure kostaldean duen osasun ona duela berresten duten datuak.\nEusko Jaurlaritzaren eta Nekazaritza, Arrantza eta Elikadura Ministerioaren finantzaketarekin, JUVENAren hemeretzigarren edizioak Espainiako Ozeanografia Institutuaren (IEO) laguntza ere izan du. 208.000 tonatan ipintzen da aurtengo antxoa gazteen populazioa\nPasaia, 2021eko azaroaren 29a.- Bizkaiko golkoko antxoa gazteen egungo populazioa 208.000 tonakoa da, urtero AZTI zentro teknologikoak gidatzen duen JUVENA azterketaren datuen arabera. Zifrak espezie horren batez besteko erreklutamendua bermatzen du 2022ko arrantza kanpainarako, serie historikoaren batezbestekoaren azpitik egon arren.\nAurten lortutako datuak 2020ko emaitzen azpitik daude, urte horretan 230.000 tonara iritsi baitzen aztertutako biomasa.\n“Aurtengo biomasaren zenbatespena ugaritasun ertainekoa da. Serie historikoaren batezbestekoaren pixka bat azpitik dago, eta lortutako emaitzek batez besteko erreklutamendu maila aurreikusten dute datorren urterako”, azaldu du Guillermo Boyra AZTIko ikertzaile eta kanpaina ozeanografikoaren arduradunak.\nBittor Oroz Nekazaritza, Arrantza eta Elikadura Politikako Sailburuorde eta AZTIko presidenteak adierazi duenez, “antxoa gazteek gure kostaldean duen osasun ona berresten duten datuak dira, Euskadiko arrantzaleei antxoaren arrantzarekin modu iraunkorrean jarraitzeko aukera ematen baitie”.\nAZTIk 2003. urtetik garatzen du JUVENA kanpaina, eta hurrengo urteko antxoaren arrantza kudeaketaren mugak ezartzeko ondorioak ateratzea ahalbidetzen du, Bizkaiko golkoan bizi den antxoa gaztearen biomasaren neurketan oinarrituta.\nAzterketaren hemeretzigarren edizioa, Eusko Jaurlaritzaren eta Nekazaritza, Arrantza eta Elikadura Ministerioaren finantzaketarekin, eta Espainiako Ozeanografia Institutuaren (IEO) laguntzarekin, abuztutik irailera bitartean egin da, Emma Bardan eta Angeles Alvariño ontzi ozeanografikoetan. Ikerketak 37.500 itsas milia karratu estali ditu guztira.\nAzterketaren esparruan, AZTIko ikertzaileek aldaketak hauteman dituzte antxoa gazteen banaketa geografikoan eta tamainan ere.\n“Aurten jubenilek golkoko eremu handi bat estali zuten, Frantziako plataformaren iparralderaino iritsiz. Beharbada, planktonaren gainazaleko geruza baten presentziak eragin du banaketa espaziala. Euskal arrantzaleek zikina esaten diote horri, eta aurten salpa txikiek osatzen dutela identifikatu ahal izan dugu. Aurten zikinak Bizkaiko golko osoan zuen hedadura handia dela eta, antxoaren banaketari eragingo ziola uste dugu, izan ere, badirudi zikinaren eremuak modu aktiboan saihesten dituztela . Gainera, tamainan beheranzko joera ikusten da azken hamarkadan. 2004an 10,6 cm zen, 2010ean 8,3 cm, eta 2021ean, berriz, 5,3 cm-koa da batezbestekoa, eta iaz 6,1ekoa”, gaineratu du AZTIko adituak.\nJUVENA kanpainak profil ekosistemikoa du. Antxoaren biomasaz eta pelagiko txikien gainerako espezieen komunitateaz gain, ikertzaileek beste aldagai batzuk neurtzen dituzte, hala nola testuinguru hidrografikoa (tenperatura, gazitasuna, etab.) edo planktona. Parametro horiei esker, ebaluazio holistikoa egin daiteke, eta Itsas Estrategiaren eta Arrantza Politika Erkidegoaren Esparru Zuzentaraua betetzen dela bermatu.\n“Datu osagarri horiek aztertzeak antxoa gazteen biziraupenari eta ugalketari lotutako faktore erabakigarriak hobeto ulertzen laguntzen digu, eta, horrenbestez, espeziearen erreklutamendua eta arrantza kudeaketa jasangarria bermatzen laguntzen digu”, zehaztu du Boyrak.\nJUVENA 2021 kanpainak, gainera, antxoaren harraparien (itsas hegaztiak, itsas ugaztunak eta espezie pelagiko handiak) banaketa eta ugaritasuna erregistratu duten behatzaileen programa bat izan du, baita giza jarduerena ere (hala nola itsas zaborrak edo ontzien presentzia).\nItsasoko zaborrei dagokienez, azken hiru urteetan ikusitakoen antzeko ugaritasuna hauteman zen. Zabor plastikoak izan ziren ohikoenak, Kantauriko uretan eta Frantziako plataforman aldizka ikusi zirenak (azken honetan aurkitu ziren agregazio handienak).\nJUVENAren emaitzek aukera ematen dute arrantza agintariei gomendioak egiteko, kontuan hartuta AZTIko zientzialariek, IEOk, IFREMERek eta Europako Batzordeko STECF erakundeak antxoaren ustiapenari buruz gaur egun ematen dituzten erregulazioak.\nEz dugu planeta salbatu behar, mundu hobea, jasangarriagoa eta osasungarriagoa egiteko erantzukizuna dugu – Glasgowko Klimaren Goi Bileraren azterketa


Elur - Wikipedia, entziklopedia askea.\nPaisaia elurtua (Gorriti, Nafarroa)\nElurra (Düsseldorf, Alemania)\nElurra hodeietatik maluta edo pikor zurietan erortzen den ur izoztua da, lurrean pausatzean geruza zuria eratzen dutena. Elur-kristalek hexagonoetan oinarritutako forma geometriko fraktalak hartzen dituzte eta malutetan biltzen dira. Normalean egitura irekia eta leuna izaten du, kanpoko presioak konprimitzen duenean izan ezik.\nNeguan jasotzen dugu batik bat; bai eta beste urtaro batzuetan ere, gune menditsu eta garaietan. Tenperatura hotzetan eratzen dira, eta lurrera baino lehen isurkari bihurtuko ez badira, zero gradutik beherakoa izan behar du lurraren eta hodeiaren arteko tenperaturak; horrek argitzen du zergatik askotan mendialdeetan elurra egiten duen gailurrean, eta euria ibarrean.\nNibologia da elurra aztertzen duen zientzia.\n5 Eragina ekosisteman\n5.3 Uraren zikloa\n6 Elurra eta gizakia\nElur da euskara batuan erabili beharrekoa, nahiz eta euskalki batzuetan antzeko aldaerak erabili: edur mendebaldekoan eta elhür zubereran. Beste eguraldi hitzekin bezala, ari du hartzen du, eta ez ari da: elurra ari du. Beste esamolde batzuk ere erabili ohi dira, hala nola elurra dihardu, elurra da.\nElur hitzak badirudi etimologikoki lur hitzarekin lotura duela.\nElur pertsona-izena ere bada, epizenoa.\nElurra ez da euria bezain sarri ikusten; izan ere, ez dira erraz aurkitzen prezipitazioak beti gotorrak diren eskualdeak. Elur formako prezipitazio gotorraren batez bestekoari, guztizko prezipitazioarekin alderatuta, «elur koefiziente» esaten zaio.\nMendi handietan eta latitude polarretan, non tenperaturak urte guztian diren hotzak, koefiziente horrek balio handiak izaten ditu, baina eremu horietatik kanpora asko jaisten da. Munduan bildutako elur kopuruen datu zehatzik ez badago ere, badirudi kopuru horiek ez direla izaten guztizko prezipitazioaren % 1 baino gehiago.\nEuriarekin gertatzen den bezala, elurraren erortze lastertasuna ere neurriaren araberakoa izaten da, baina malutak oso arinak dira, dentsitate txikikoak baitira, askotan metro kuboko 100 kg baino gutxiagokoak (euri tantek 1.000 kg inguru izaten dute metro kuboko); horregatik, elurraren banaketa lur-arraseko haizearen araberakoa izaten da, eta; horrez gainera, elurra lurrera iristen denean, batzuetan barreiatu egiten da, eta leku asko hutsik utzi, eta besteetan pilatu.\nLurrean pilatu denean, hedaduraz eta lodieraz gorabehera handiak dituen geruza bat osatzen du elurrak, bertan geratu edo desagertuko dena, prezipitazioaren kopuruaren eta banaketaren arabera eta tenperaturaren arabera. Eremu polarretan, hotzak ez baitio askorik eusten hezetasunari, ez da inoiz elurte handirik izaten, baina tenperaturak apalak badira, luzaroan iraun dezake elur geruzak, ehunka edo milaka urtetan batzuetan, eta oso mantso txertatzen da sistema hidrologikoan.\nElur-malutak[aldatu | aldatu iturburu kodea]\nElur malutak, Wilson Bentley-ren argazkiak (1865-1931)\nElurra hodeian, garaiera oso hotzetan, sortutako izotzezko kristal txiki-txikien modura hasten da eskuarki. Erori ahala, beste kristalekin elkartu eta mataza handiak osatzen dituzte, baina betiere, bi baldintza hauek betetzen direnean:\nalde batetik, hezetasuna handia izatea, zeren, bestela, kristalak lurrundu egiten baitira;\nbestetik, tenperaturak izozte-puntuaren ingurukoa izatea (hau da, eguratseko ura gotortzea; hori gertatzen da 0 °C-ko tenperaturetan, edo hortik behera, eta hala eratzen dira prezipitazio gotorrak, elurra, kazkabarra, etab.).\nIzan ere, giroa gehiago hozten denean kristalak lehorrak egoten dira, eta ezin dira elkartu.\nElur-malutak eratuko dituzten izotz-kristalek forma ezberdinak hartzen dituzte, tenperaturaren arabera aldatzen direnak, baina baita hezetasun-mailaren arabera ere :\n0 eta -4 °C artean: "xafla" hexagonalak;\n-4 eta -6 °C artean: "orratzak";\n-6 eta -10 °C artean: "zutabe" barne-hutsak (giro lehorragoa);\n-10 eta -12 °C artean: sei punta luzedun kristalak;\n-12 eta -16 °C artean: dendritak (giro hezearekin).\nUrtzea[aldatu | aldatu iturburu kodea]\nElurra urtzeko behar den beroa hainbat iturritatik dator; naturalena eguzki-erradiazio zuzena da. Elurra urtzeki behar den erradiazio efektiboaren kopurua elurraren islatzeko ahalmenaren edo albedoaren araberakoa da. Elur erori berri eta garbiaren gainean eragiten duen erradiazioaren ia % 90 islatu egiten da, urtzerik eragin gabe. Era berean, erradiazio kopuru berdina baina elur zaharrago edo zikinean, hautsa pilotu duenean, gutxiago islatu eta beraz gehiago urtuko du.\nAirearen beroa beste faktore garrantzitsu bat da elurra urtzerakoan. Aire geldiak eroankortasun termiko txikia duenez, elur kopuru txikia urtu egiten du airearen beroak, haizerik ez dagoenean. Izan ere, haizeak eragindako zurrunbiloek aire asko jartzen dute elurrarekin kontaktuan, eta horrek nabarmen areagotzen du elurraren urtzea.\nAirearen lurrun-presioa izotzaren presioa baino handiagoa bada, zurrunbiloek airearen hezetasuna ekarri dezake eta elur azalean kondentsatu. Ura 0 °C-tan kondentsatzeko behar duen beroa 596 cal/g denez, eta izotza urtzeko 80 cal/g baino ez, gainazalean 25,4 mm ur kondentsatzean elurreko 190 mm ur inguru urtzea eragingo luke. Aire beroaren konbekzio bidezko eta kondentsazio bidezko urtzea zurrunbiloaren araberakoa denez, haizearen abiadura oso faktore garrantzitsua da elurraren urtze abiadura zehazteko.\nEuriak ere beroa ematen dio elurrari, euri-urak izozte-puntutik gorako tenperatura baitu.\nElur-muga[aldatu | aldatu iturburu kodea]\nMundu mailako elurte maiztasuna (metroak itsas maila gainean): 500m azpitik: urtero. 500m azpitik: urtero, baina ez lurralde osoan. 500m: gainetik urtero, azpitik noiz behinka. 500m gainetik: urtero. 2.000 gainetik: urtero. Edonon: elurrik ez.\nMendialdeetan, elur gehiago egiten baitu normalean, zenbat eta gorago orduan eta gehiago irauten du elur geruzak, eta aldi berean tenperaturak jaitsi egiten dira. Hori dela eta, lerro ideal bat marraz daiteke, nahiz gorabehera handiak izaten dituen eskualdeen arabera. Lerro horren gainetik urtean zehar erori den elurra ez da erabat desagertzen urtaro epelean, eta aurreko urtekoaren gainean pilatzen da.\nUrte osoko elurraren klima muga esaten zaio arestian aipatu den lerro horri, edo laburrago, elur-muga.\nGaur egun bost mila metro inguruan dago ekuatoreko eremuan, eta askoz beherago latitude handietan, Hego Hemisferioan batez ere; Hego Hemisferioan, Zirkulu polar antartikoaren inguruan, hotzagoa eta hezeagoa izanik giroa, itsas mailan dago muga hori.\nTenperaturaz eta prezipitazio kopuruaz gainera, elur geruzaren kokalekua bestezenbait eragileren mendeko ere bada, eta eragile horiek garrantzizkoak izaten dira batzuetan, leku jakin batzuetan batez ere.\nHorien artean, aipagarriak dira norabidea, haize hezearen eragina, topografia, sustratuaren nolakotasuna, etab. Horrela ulertzen da zergatik izaten dituzten urte osoko elurrek, prezipitazioaren erabateko balioek ez bezala, gorabehera handiak garaieraren arabera; hala, adibidez, Alpeetako laiotz aldeetan, 2.800-3.000 metrotan dago muga; Norvegian 1.000 metrotaraino jaisten da Atlantiko aldean, alde hori mendebaleko perturbazioen mende baitago, eta 2.000 metrotaraino igotzen da aldiz, ekialdetik; Kilimanjaron 5.400 metrotan dago hegoaldean, eta 5.800 metrotan iparraldekoan.\nAzkenik, azpimarratu behar da urte osoko elur-muga ez dela beti bera izaten, eta aldatu egiten dela klimaren arabera. XX. mendean, hormategiaren eta urte osoko elurraren muga atzerarazi egin du Lurrean tenperaturak gora egin izanak; muga hori gaurkoa baino askoz ere beherago zegoen lehen, eta, adibidez, 800 bat metrotan zegoen Vosgesetan, 1.200-1.300 metrotan Alpeetan, eta 1.800 metrotan Pirinioetan.\nEuskaraz hainbat hitz eta esamolde dago elur mota desberdinak izendatzeko:\nelurbustia, elur urtua: euriarekin nahasian, maluta egin gabe trinkotu gabe datorrenean, ia urtua;\nelur geldoa, elur gizia, elur irina, elur izpia, elur xehea: elur fin-fina;\nelurtxikia edo elurttipia: elur xume eta xehea; beste hainbat izen du, horien artean: elurxea, elurxehea, elurxintxarra, elurgilloa, elurpirrina, elurtxingoa, elur-txipitxa, elur-kixika, elur-zirina...;\nelur malutak, elur matazak, elur malkoak, elur lumak: erortzen diren kristal multzo arinetako bakoitza;\namukela, elur maloa: maluta handia;\nelur pikorra: maluta txikia eta trinkoa;\nelur firuka: elur-maluta fin-finak;\nelur hautsa: fin-fina eta soltea;\nelur moltsoa, elur hostoa, elur zafla: elkarri lapata, pega-pega, multzotuta datorrenean.\nEta lurrean-edo erori denean:\nelur laparra, elur lapatsa, elur nabarra: lurra apenas estaltzen duen elurra;\nelur geruza: lurra guztiz estaltzen duena, lodia ala mehea izan daiteke; elur-maindirea edo elur-izara eratzen du;\nelur gesala, elur baltsa, elur kresala: elurra urtzen hasten denean, edo elurbustia lurrera iristean;\nelur salda: elurra mehetu eta gesaltzen denean, eta plisti-plasta ibiltzekoa;\nlurmena: elurra urtu den lurra;\nkalotxa: oinetakoetan itsatsiriko elurra;\nelurtza: leku batean pilatutako elur kopuru handia;\nkaparra: elur izoztua.\nElurteak[aldatu | aldatu iturburu kodea]\nElur bisutsa (Ontario, 2004) haize erauntsiek elurra harrotzen eta mugitzen dute.\nElurra egiten duenean, honela sailka daitezke fenomeno meteorologikoak:\nElurra mara-mara egin, elurra sapa-sapa egin: elurra emeki baina ugari egin\nElurtea: elurra egin duenean, elurraldia edo denbora ere adierazi ahal du\nElur erauntsia: elur jasa bortitza\nElur ekaitza: haize eta elurrezko ekaitza\nBisutsa : haize erauntsia eta elurra dakartzan ekaitz larria, haize erauntsiek harrotzen eta mugitzen duten elurra\nEragina ekosisteman[aldatu | aldatu iturburu kodea]\nBai landareek, bai animaliek elurretara moldatzeko moduak garatu dituzte. Landareen moldatze-mekanismoen artean daude, esaterako, sorgorraldia eta hazien biziraupena; eta animalienetan hibernazioa, isolamendu termikoa, janaria gordetzea, gorputzeko erreserbak egitea eta elkar berotzea.\nElurrak bi modu nagusitan elkar-eragiten du landarediarekin: landareek elurraren ezartzean eta mantentzean eragin dezake eta, alderantziz, elurrak landareen banaketan eta hazkuntzan eragina izan dezake. Zuhaitzen adarrek adibidez, batez ere koniferoenak, elurra intertzeptatzen dute eta lurrean metatzea eragotzi. Zuhaitzetan esekitako elurra lurrekoa baino lasterrago desagertzen da, kokaleku eguzkitsuagoa eta haizetsuagoa delako. Gainera, zuhaitzek eta beste landare batzuek lurreko elurra geldoago desgertzea eragin dezakete, eguzkitik eta haizetik babesten baitute. Gainera, elur-jausiek eta elur urtu turrustek lurra eta landareak higatu ditzake.\nEra berean, elurrez estalitako landaretza izozte gogorretatik babestuta dago, elur geruza isolatzaile termiko ona baita. Tontorretako zenbait landarek beren bizialdia jarraitzen dute neguan. Adibidez, negu-txilintxa (Galanthus nivalis) elur geruza zeharkatzeko gai da loratzeko.\nAzeri artikoa, elurpeko animalia txikien harrapatzailea.\nElurrak animalia barietate handi baten bizileku da, hala gainean zein azpian. Ornogabe asko elurretan garatzen dira, hala nola armiarmak, liztorrak, kakalardoak eta collembolak. Horrelako artropodoak normalean aktiboak dira 5 °C azpiko tenperaturetan. Ornogabeak bi taldetan sailkatzen dira, izozpeko tenperaturan bizirauteari dagokionez: izoztea jasaten dutenak eta izoztea ekiditen dutenak. Lehenengo taldekoak esaterako, asko hoztu daitezke izotz-kontrakoak jariatzeko gai direlako. Organismo batzuek barau egiten dute neguan, digestio-prozesutik izoztu daitezkeen edukiak kanporatuz.\nOrnodun txikiak aktiboak izan daitezke elur azpian. Horien artean, arrabio beltzak (Salamandra atra) elurretan aktibo daude -8 °C tenperaturan; udaberrian azaleratzen dira eta urmael urtuetan erruten. Ugaztunen artean, aktibo jarraitzen dutenak 250g baino txikiagoak izan ohi dira. Orojaleek aukera gehiago dute sorgorraldia edo hibernazioa egiteko, eta belarjaleak berriz, elur azpian janaria gordetzeko. Adibidez, lursaguek 3 kg arteko janari gordetzen dute eta pikek 20 kg arte. Saguak eta lursaguak elurpeko espazio ilun eta lasaian bizi dira, tunel-sare batean barrena etengabe mugituz eta landareen zurtoinak marruskatuz. Lursaguak taldekako bizilekuetan ekartzen dira, elkarren artean berotzeko. Gainazalean, otso, koiote, azeri, katamotz eta erbinudeek elurpeko gordeleku horien beharra dute janaria lortzeko, eta maiz sartzen dira elur geruzan haiek aurkitzeko.\nElurra poliki-poliki bilakatzen da ur likido. Horregatik, askoz hobeto iragazten da lurrean eta euri-urak baino gehiago elikatzen du geruza freatikoa. Hala ere giroa azkar epeltzen bada, euriarekin elkarturik uholde kaltegarriak eragin ditzake.\nElurra eta gizakia[aldatu | aldatu iturburu kodea]\nBat-bateko elurteek azpiegiturak eta zerbitzu publikoak eten ditzakete, giza jarduera geldiaraziz, baita baldintza meteorologiko horietara ohituta dauden eskualdeetan ere. Aireko eta lurreko garraioa erabat itxi daiteke. Oinarrizko zerbitzu publikoek ere (elektrizitatea, telefono-lineak eta gas-hornidura) huts egin dezakete. Elurteek eragin negatiboa izan dezakete sistema fotovoltaikoen errendimenduan.\nElur ugariko eremuetan bizi diren biztanleek elurretan zehar bidaiatzeko hainbat modu garatu dituzte, hala nola eskiak, elur-erraketak eta zaldiek, txakurrek edo beste animalia batzuek eta/edo elur-motorrek tiratutako lerak.\nElurrak irais-tu egiteko aukera ematen du. Horrela, aisialdian eta kirola egiteko estimatua da oso: eskia (alpetarra, iraupenekoa, muturrekoa), luge jeitsiera, snowboarda, elur-erraketa, bobsleigha eta abar. Eski-estazioetan, pistak prestatuta daude eta eskiatzaileak eramateko zerbitzuak eskeintzen dira (igoera mekanikoak: teleskiak, teleaulkiak, teleferikoak). Elurra ziurtatzeko eta aisialdi mota hau iraunarazteko, elur-kanoia asmatu zen elurra artifizialki sortzeko.\nElurra isolatzaile termiko bikaina da, aire asko baitago barruan. Inuitek etekina atera zioten ezaugarriak honi, elurrezko bizilekua eraikitzeko: iglua. Egitura hemisferikoa du eta elur-bloke gogortuz egina dagoe. Gailurra izotz bloke zeharrargizkoa da eta guztia ur izoztuarekin sendotzen da. Kanpoan -40 °C bada ere, barruan -5 °C da lurrean. Baina iglua ez da inuiten ohiko etxea, baizik-eta ehizarako aterpea aldi baterako.\nAskotarikoak[aldatu | aldatu iturburu kodea]\nUnicoden, hiru ikur daude elurrari buruz U2700 taulan :\nU+2744: ❄, elur-maluta\nU+2745: ❅, elur-maluta itxia\nU+2746: ❆, elur-maluta lodia\nErrepublikar egutegian, elurra zen elurkor hileko lehen egunaren izena.\nEsaera ugari dago elurra adierazgarri duena, esaterako, hauek:\nNegua elurte, uda ogite\nAbenduko elurra gazta zaharraren pare\nIzotzileko elurra, burnia; otsailekoa, altzairua; martxokoa, harria; apirilekoa, lurra; eta maiatzekoa, gazura\nUrtarrileko elur, burdinazko elur\nElurra mendian, haize hotza herrian\nDenboraldiko elurterik handienaren munduko errekorra guztira Bellingham (AEB) hiriko Baker Ski Area mendian izan zen, 1998-1999 denboraldian, 2.896 cm elur jaso zuena, horrela aurreko errekorra gaindituz, Rainier mendian (AEB), 1971-1972 denboraldian 2.850 cm-rekin.\nUrteko batez besteko elurterik handienaren munduko errekorra 1.764 cm-koa da, Sukayu Onsen hirian (Hakkōda mendiak, Japonia), 1981-2010 denboraldian.\nElur lodieraren munduko errekorra 1.182 cm da, Ibuki mendiaren hegalean neurtu zen, Shiga prefekturan, Japonian, 1927ko otsailaren 14an.\nElur gehien duen eta milioi bat biztanle baino gehien dituen hiria Sapporo da, Japonian. Urtean, batez beste, 595 cm elur izaten du.\nElurra adar batean (Krakovia).\n↑ a b c d e Elur sarrera eta azpisarrerak Euskaltzaindiaren hiztegian (kontsulta: 2021-1-12)\n↑ Elur Euskaltzaindiaren pertsona-izenen zerrendan, onomastika batzordea (kontsulta: 2021-1-29)\n↑ (Frantsesez) Philippe Beaucage. Considération sur la nature des cristaux de neige. Université de Montréal (Noiz kontsultatua: 2013-11-16).\n↑ Organisation météorologique mondiale. Plaque. (Noiz kontsultatua: 2013-11-16).\n↑ Elurbusti Euskaltzaindiaren Hiztegian (kontsulta: 2021-1-23)\n↑ a b c d e f g h i Elurra Berria Estilo liburuan (kontsulta: 2021-1-23)\n↑ a b c d e f Pello Zabala. (2021-1-12). "Natura labur mintzo", Elur motak. Alberdania ISBN 978-8498685459..\n↑ Maluta Euskaltzaindiaren Hiztegian (kontsulta: 2021-1-23)\n↑ a b (Ingelesez) Jones, H. G.. (2001). Snow Ecology: An Interdisciplinary Examination of Snow-Covered Ecosystems. Cambridge University Press, 248 or. ISBN 978-0-521-58483-8..\n↑ Unicode ikur taula (tartea: 2700–27BF), Unicoderen webgune ofizialean.\n↑ (Frantsesez) Fabre d'Églantine, Rapport fait à la Convention nationale dans la séance du 3 du second mois de la seconde année de la République Française, 22 or.\n↑ (Ingelesez) USA Today 1999-8-3.\n↑ (Ingelesez) Frequently Asked Questions. 2006-4-14.\n↑ (Ingelesez) JMA. .\n↑ (Ingelesez) Burt, Christopher C...\nOrriaren azken aldaketa: 30 uztaila 2021, 17:32.


Bortz positibo atzeman dituzte azken orduetan: hiru Baztanen eta bana Donamarian eta Leitzan - Mendialdea - Erran.eus\nBortz positibo atzeman dituzte azken orduetan: hiru Baztanen eta bana Donamarian eta Leitzan\nTtipi-Ttapa 2021-03-21 07:38\nNafarroan 99.140 pertsona txertatu dituzte atzoko egunera arte eta, oraingoz, 31.076 pertsonek hartu dituzte bi dosiak.\nAzken datuen arabera, bortz positibo atzeman dituzte gure lurraldean: hiru Baztanen (Elizondo +2 eta Oronoz-Mugairi +1), bat Donamarian eta bat Leitzan. Nafarroa osoko azken datuei erreparatuta, positibotasun tasa %6,9koa da eta COVID-19agatik gaixotuta ospitalean 76 pertsona zeuden (horietatik 17 ZIUn). Atzeman zituzten 89 kutsatuen batez bertzeko adina 42,1 urtekoa da. Iazko martxoaz geroztik COVID-19aren ondorioz Nafarroan hildakoen kopurua 1.120koa zen atzo.\nGure lurraldean pandemiaren hasieratik metatutako positiboak errepasatuz gero, 421 dira Doneztebeko osasun eremuan (Malerreka+Bertizarana) atzeman dituztenak, 602 Elizondoko eremuan (Baztan+Urdazubi+Zugarramurdi), 281 Leitzako eremuan (Arano+Areso+Goizueta+Leitza) eta 477 Bortzirietan.\nNafarroa osoko datuei dagokionez, atzo, martxoak 20, 1.291 proba egin zituzten (926 PCR eta 365 antigeno proba) eta horietatik 89k positibo eman zuten (%6,9)\nCOVID-19ak jota, atzo, martxoak 20, 5 pertsona ospitaleratu zituzten Nafarroan, horietatik 1 ZIUn, eta 2 hildakoren berri eman zuten. Alta eta bajen balantzea egin ondotik, orain 76 daude ospitalean, horietatik 17 ZIUn.\nIkuspegi geografikotik, Iruñean eta Iruñerrian daude positiboen %42, Tuteran %22 eta Lizarran %20. Gainerako positiboak (%16) Nafarroako bertze eskualde batzuen artean daude banatuak.\nTxertaketa-planari dagokionez, Nafarroan 99.140 pertsona txertatu dituzte atzoko egunera arte. Atzo, martxoak 20, 685 txerto paratu zituzten eta, oraingoz, 31.076 pertsonek hartu dituzte bi dosiak.\nAdin-tartekako kasuen banaketari dagokionez, talde nagusia 45 eta 59 urte bitartekoa da (%25), eta atzetik 15 urtetik beheitikoak (%22). Ondotik, 15-29 urteko taldeak daude (%17) eta 75 urtetik goitikoak (%13). Azkenik, 60-75 urteko taldeak daude (%12) eta 30-44 urtekoak (%11). Positibo berrien batez bertzeko adina 42,1 urtekoa da. Generoari dagokionez, % 53 emakumeak dira eta % 47 gizonak.\nBirusak eragindako infekzioen intzidentzia metatuari dagokionez, atzoko kasuak batuz gero, 52.725 pertsonakoa da, eta heriotza kopurua 1.120koa.


Zer da 5G-a – KZblog\nZer da 5G-a\n5G-a edo mugikorren konexioaren abiadura handituko duen bosgarren generazioa, denon ahotan dagoen kontzeptua da, eta gaur KZguneatik zer den azaldu nahi dizugu. Denbora daramagu gaiaz entzuten, eta operadoreak eta mugikor fabrikatzaileak hasi dira dagoeneko lehenengo iragarkiak aurkezten.\nMugikorren bosgarren generazioaren teknologia, zure mugikorrak erabiltzen duen Interneta da, edozein lekutan, Internetera konektatzeko aukera emango dizuna. Beraz, ez duzu kontzeptu berri bezala pentsatu behar, izan ere, 4G teknologiaren ondorengoa baita.\n5G-ak telefonoz deitzeko aukera emango dizu, mezuak bidali ere, baina batez ere, Interneten askoz ere azkarrago nabigatu ahalko duzu. Horrela, aparailu gehiago une berean konektatzeko aukera eskainiko dizu.\nWebgune bat edozein artxibo bezain azkar ireki ahalko duzu, eta abiadura berri honekin, bideoak Ultra HD edo 3D aukeran arazorik gabe kargatu ahalko dituzu.\nBosgarren generazioaren abantailak\n5G-a ezinbesteko teknologian bihurtuko da, izan ere, gero eta aparailu gehiago konektatzen ari gara, eta honetarako, kapazitate gehiago behar da.\nTeknologia berriaren abiadura askoz azkarragoa izango da eta edukiak konturatu gabe jeitsi ahalko dituzu.\nSortasun txikiagoa izango du, hau da, akzio bat burutzeko behar den denbora, eskatzen duzutetik, exekutatzen den arte, txikiagoa izango da.\nInternet eta lainoarekin interakzioak ia berehalakoak izango dira. Hau da, lainoan edo memorian daukazun argazki bat irekitzeko beharko duzun denbora ia berdina izango da.\nBosgarren generazioarekin pausu berri bat emango duzu, eta inguruan daukazun guztiarekin konektatzeko aukera izango duzu, komunikazioez gain, automobilgintza, medikuntza, osasuna edo gure etxeekin esaterako.\n“Smartphoneak eta Tabletak. Zure Android gailua erabiltzen ikasi” ikastaroan izena eman eta zure mugikorra erabiltzen ikas ezazu\nNork KZgunea| 2020-05-27T11:39:48+02:00\t2020/06/16|Informatika eta Teknologi berriak, Orokorra|Iruzkinik gabe


Elizbarrutiko Ikastetxeetako hezkuntza integrala, gero eta handiagoa: Avellaneda Ikastetxeak Batxilergoa osatu du\nHasiera / Berriak / Elizbarrutiko Ikastetxeetako hezkuntza integrala, gero eta handiagoa: Avellaneda Ikastetxeak\nElizbarrutiko Ikastetxeak sarearen familia, gero eta handiagoa da. Hezkuntza integrala eskaintzen duten ikastetxe eta ikastolei gehitu da Sodupeko Avellaneda Ikastetxea. Iazko ikasturtean martxan jarri zuten Batxilergoko zikloa eta urte honetan bi kurtsoak osatu ditu.\nAvellaneda Ikastetxeko ikasleek goi mailako ikasketak prestatzen ari dira jadanik. Batxilergotik Goi Mailako Hezkuntzarako aldaketak, bai Unibertsitatera edo Lanbide Heziketara, oso momentu berezia, garrantzitsua da. Beraz, begirune handiz landu behar da. Halaxe egiten da, hain zuzen, Avellaneda ikastetxean.\nOrientazio onena informazioadela sinesten dugu. Horrela, ikaslea aukerak aztertu ahal ditu geroago hausnarketa egin eta bukaerako erabakia hartzeko. Norberaren ezagutza, aukerak aztertzea, hau da, eskaintza akademikoa ezagutzeaeta lan merkatua, lanbide desberdinak eta hauen zereginen ezaugarriak ezagutzea. Hauek dira orientazio emankor eta baikorra lantzerako orduan kontuan hartzeko alderdi nagusienak.\nAvellaneda Ikastetxeko Batxilergoko ikasleak hainbat gradu eta formakuntzei buruzko informazioa jasoko duten proiektuan murgildu dira dagoeneko. Izan ere, Goi Mailako hezkuntzarako bidaia Batxilergoan hasten da.


Ogi osasuntsuagoa ogiaren lege berriari esker - Consulta de Nutrición LUR GARMENDIA\nOgia antzinako janari ezagun eta ohikoenetako bat da; azken urteotan, aldiz, ospe txarra hartu du. Ogi industrialaren kalitate txarrak eta etiketatze argia ez erabiltzeak nahasmena sortu du kontsumitzaileen artean. Nola jakin jaten dugun ogia osasuntsua den ala ez? Orain, “ogiaren lege berriak” osasuntsuena eta zaporetsuena aukeratzen lagunduko digu.\nAraudi berria iruzurrak ekiditeko\nGaur egun jaten dugun ogiak ez du gure aiton-amonek jaten zutenaren antza handirik. Industria produktuen gorakadak orotariko ogiak ekarri ditu dendetara, baina etiketak ez dira batere argiak ezta fidagarriak ere; integrala ez zen ogia integral gisa saldu zitekeen.\nUztailetik aurrera, Dekretu Lege berriak amaiera eman nahi dio iruzur horri, engainuak ekiditeko eta benetan kalitate oneko ogia aldarrikatzeko, hura baita dieta orekatu eta osasuntsuan sartu beharko genukeena.\nNola bereizi ogirik onena\nOgi integrala. Orain arte integral faltsuak saldu zitezkeen, zeinak irin integralen portzentaje txiki bat baino ez zuten edo zeinei zahia gehitzen zitzaien, baina hemendik aurrera ezingo da hori egin. Orain, % 100 irin integralari baino ezingo zaio deitu integrala. Benetako integral honek zuntz ugari du eta, ondorioz, gehiago asetzen du.\nZereal anitzeko ogia. Orain ogiak dituen irin desberdinen kantitate zehatza irakurri ahal izango duzu etiketetan. Hala, garia, espelta, zikirioa, kinoa, artoa… duten ogien artean aukeratu ahal izango duzu, zeinak elikagai gehiago dituzten.\nOre ama. Ore amaz egindako ogia osasuntsuagoa eta zaporetsuagoa da, eta denbora gehiagoz irauten du bigun. Honek ezin du eduki % 0,2 baino gehiago industria-legamia eta, gutxienez, 15 orduz utzi beharra dago harrotzen. Ondorioz, digestioari laguntzen dio.\nBenetako artisau-ogia. Ogi horiek egiteko orduan giza faktorea eta eskuzkoa izan behar du nagusi, hau da, benetako artisau-balioa berreskuratuko da.\nGatz gutxikoa. Erabili daitekeen gatz kopurua ere murriztu da, oro har, konturatu gabe bada ere, gatz gehiegi sartzen baitugu dietan, produktu prozesatuen bitartez.\nOgiaren balioa dieta osasuntsuan\nOgia dieta mediterraneoaren atal bat da, eta elikadura orekatuan sar daiteke barietate osasuntsuak aukeratuz gero, eta haien kontsumoa beharren neurrikoa bada, gehiegi jan gabe. Zalantzarik al duzu ogia modu osasuntsuan jaten jarraitzeko moduaren inguruan? Dieta planifikatzeko laguntza behar baduzu, gogoan izan Lur Garmendia Kontsultan adituak garela elikagaian eta profesionalen gure taldeak zure neurrirako aholkularitza emango dizula zure helburuak lortzeko.


Urnietako baserritarren produktuak erosteko aukera ahalbidetuko du Udalak - Urnieta - Aiurri.eus\nUrnietako baserritarren produktuak erosteko aukera ahalbidetuko du Udalak\nAiurri 2020-10-11 08:00\nEkimena Adarrazpi, Errekalde, Gurutzeta eta Goiburu baserrietako produktuekin abiarazi da. Herriko baserritar gehiagori zabalduta dago ekimena.\nAdarrazpik ardietatik eratorritako produktuak eskainitzen ditu: Esnea, gazta freskoa, mamia, esne gordinarekin egindako gazta eta noski arkumea. Gurutzeta eta Errekalde baserriek, berriz, barazkiak: tomatea, letxuga, porrua, azenarioa, tipulinak, kalabazina, pepinoa, zerba eta kalabaza, besteak beste. Goibururen eskutik, bestalde, foie, ahateen haragiarekin egindako albondigak, patea, urdaiazpikoa eta sagar purea.\nErosketa gauzatzeko sistema\nUdalak mekanika iragarri du: “Eskaerak eta erosketak saltzaile eta erosleentzat modu erraz eta antolatu batean egiteko whatsapp talde bat sortuko da, eta produktu horiek erosteko interesa duten herritarrak talde horretara sartuko dituzte. Bertan, larunbat eta igandeetan aste bakoitzean eskaintzen dituen produktuen zerrenda ipiniko du produktore bakoitzak prezioekin eta euren kontaktuarekin batera, eta ondoren, interesa duten herritarrek, produktore bakoitzari komunikatu beharko diote zuzenean zer erosi nahi duten. Epea asteazkene bitartekoa izango da. Izan ere, produktuen banaketa eta ordainketa ostegunetan 17:30-18:00 bitartean gauzatuko da, San Juan plazan”.\nWhatsapp talde hori norabide bakarrekoa izango da, ekoizleek eskaintzaren gaineko informazioa zabaltzeko soilik baliatuko dutena. Gero, hartu-emana, ekoizle bakoitzarekin izango da. Whatsapp talde horretara batu nahi duten herritarrek 674 175 430 telefonora idatzi edo deitu beharko dute.


Goujounac - Wikipedia, entziklopedia askea.\n44° 34′ 35″ N, 1° 11′ 48″ E / 44.5764°N,1.1967°E / 44.5764; 1.1967Koordenatuak: 44° 34′ 35″ N, 1° 11′ 48″ E / 44.5764°N,1.1967°E / 44.5764; 1.1967\nLes Arques, Frayssinet-le-Gélat, Les Junies, Lherm, Montcléra eta Pomarède\n110 (%48.9) 115 (%51.1)\nGoujounac (frantsesez eta ofizialki: Goujounac) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 199 biztanle zituen.\n2007an Goujounac udalerrian erroldatutako biztanleak 199 ziren. Familiak 82 ziren, horien artean 25 pertsona bakarrekoak ziren (8 bakarrik bizi ziren gizonak eta 17 bakarrik bizi ziren emakumeak), 33 seme-alabarik gabeko familiak ziren, 12 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 132 etxebizitza zeuden, 87 familiaren etxebizitza nagusia ziren, 30 bigarren erresidentzia ziren eta 15 hutsik zeuden. 126 etxeak ziren eta 6 apartamentuak ziren. 87 etxebizitza nagusietatik 68 bere jabearen bizilekua ziren eta 20 alokairuan okupaturik zeuden; 2 etxek gela bat zuten, 6 etxek bi zituzten, 17 etxek hiru zituzten, 15 etxek lau zituzten eta 48 etxek bost zituzten. 53 etxek euren parking plaza propioa zuten azpian. 44 etxetan ibilgailu bat zegoen eta 36 etxetan bat baino gehiago zituzten.\nGoujounac udalerriko biztanleria-piramidea 2009an .\n2007an lan egiteko adina zuten pertsonak 129 ziren, horien artean 89 aktiboak ziren eta 40 inaktiboak ziren. 89 pertsona aktiboetatik 82 lanean zeuden (46 gizon eta 36 emakume) eta 6 langabezian zeuden (1 gizon eta 5 emakume). 40 pertsona inaktiboetatik 11 erretiraturik zeuden, 10 ikasten zeuden eta 19 "bestelako inaktibo" gisa sailkaturik zeuden.\n2009an Goujounac udalerrian 97 unitate fiskal zeuden, 197,5 pertsonek osaturik. Pertsona bakoitzeko diru-sarrera fiskalaren mediana urteko 16.605 euro zen.\n2007an zeuden 16 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 7 eraikuntza enpresak ziren, 2 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Goujounac udalerrian 14 nekazaritza-ustiategi zeuden, 240 hektarea erabiltzen.\nPomarède (2,3 km)\nFrayssinet (2,6 km)\nFrayssinet-le-Gélat (2,6 km)\nLherm (4,0 km)\nMontcléra (5,0 km)\nCassagnes (5,0 km)\nLes Arques (5,2 km)\nBNF: 15260867x (data)


Peio Etxeberri-Aintxart | Donibane Lohitzuneko zinegotzia\n«Etxebizitzaren akatsa sistemikoa da. Europa osoko arazoa da etxebizitza merkatu librean kudeatzen dela»\nPeio Etxeberri-Aintxart Donibane Lohizuneko zinegotzi abertzalea eta EHBai-ko militantea da.\nIpar Euskal Herrian orokorrean baina Lapurdiko kostan bereziki, etxebizitzaren arazoa larria izan da azken urteetan. Diagnostiko labur gisa, zeintzuk dira etxebizitzaren arazoa ardazten duten elementu nagusiak?\nEtxebizitzaren problematika Ipar Euskal Herrian ez da bat ere berria, aspalditik dator, jatorri historikoak ditu. XIX. mendean Miarritz herri oso txiki bat izatetik turismo herri inportante bat izatera igaro zen eta, horren ondotik, Donibane Lohizune ere berdin, eta horren ondotik kostaldeko hiri gehienak. Azkenean masa turismo bat zabaldu da XX. mendean zehar eta, gaur egun, Ipar Euskal Herria oso erakargarria da fenomeno horrengatik. Egun turismoak hartzen du ekonomia arlo guztien artean toki garrantzitsuenetarikoa. Horren ondorioz, desoreka bat pizten da etxebizitza mailan. Zeren eta itsasoaz gozatzera kanpotik heldu den jendeak konkurrentzia edo konpetentzia bat sortzen dute etxebizitzak erosteko edo alokatzeko, justuki bigarren etxebizitza gisa erabiltzeko. Eta hemen bizi nahi duen jendeak, Euskal Herritarrak, ahalmen ekonomiko txikiak dituztenak, azkenean baztertuak dira. Etxe horiek erosten dituztenak dirudunak dira, erabilera turistiko bat eman nahi diotenak.\nBeste fenomeno batzuek ere eragiten dute tendentzia horien sakontzean, ez bakarrik turismoak. Hain zuzen ere, kostaldean biltzen direla zerbitzu publiko guztiak, administrazioak, lan eta enplegu gehienak, azpiegitura guztiak (aireportuak, trenbideak, bide nagusiak...) eta guzti horrek egiten du (itsasoaren presentziaz gain), prezioak ikaragarri altuak izatea kostaldean. Eta bertan prezioak izugarri altuak direnez gero, jendea saiatzen da gero eta ekialderago bizitzen eta etxeak Lapurdi barnealdean lortzen. Orduan, duela 30, 20, 10 urte kostaldera mugatuak zeuden fenomeno horiek Lapurdi barnealde osora ari dira zabaltzen. Gaur egun, nahiz eta prezio altuenak kostaldean diren, bilakaera azkarrenak Lapurdi barnealdean ematen dira. Etorkizun hurbilean pentsa daiteke fenomeno hori gehiago hedatuko dela, Baxenafarroara adibidez. Horrek islatzen du etxebizitzaren problematikaren dimentsioa Ipar Euskal Herrian.\nEta pandemiak, zergatik azkartu ditu tendentzia horiek?\nPentsa zitekeen Covid-arekin jendea gutxiago mugitzen zenez, prezioak apalduko zirela. Merkatuaren fenomeno klasiko bat baitugu Ipar Euskal Herrian: etxebizitzaren eskaera oso altua, eta eskaintza oso apala. Beraz, eskaera apaltzen baldin bazen Covid-ari “esker”, pentsatzen ahal genuen prezioak apalduko zirela. Baina ez da bat ere hori ikusi, alderantzizkoa baizik, prezioak ikaragarri igo dira. Orain arte ematen ziren fenomeno horiek azkartzen ari dira eta etxe bat salgai ezartzen delarik, segidan, egun bakarrean, saldua da, negoziaketarik gabe. Erosten dutenak gai dira zuzenean pagatzeko, mailegurik gabe. Baldintza horietan oso zaila bilakatzen da hemengo jendearentzat, jende xumearentzat, etxe bat eskuratzea.\nCovid-ak zergatik azkartu du hau? Ba izurritea biziki gaizki bizi izan delako hiri munduan, adibidez Parisen, Bordelen, hiri handietan. Dirudun jendeari iruditu zaio itxialdia oso zaila, eta hasi dira amesten beste etxe bat erostea baratze batekin edo inguruan gune naturala duena, itsasoa kasu. Hiritik ihes egiteko toki bat. Horrek azkartu du hiri munduko jende dirudunaren erosteko borondatea edo nahia. Beraz, bigarren egoitzen fenomenoa indartzen ari da, aurretik zetozen desorekak sakonduz.\nEtxebizitzak eraikitzen jarraitzen da, eta hauen prezioak gorantz doaz. Eta ezin daiteke hau zertarako egiten den kontuan hartu gabe utzi. Hau da, nori zuzendutako etxeak diren eta zein erabilera eman nahi zaien.\nJende gehienari irudi zaio, baita hautetsi gehienei ere, arazoa dela merkatuan garatzen den eskaintza ahul eta eskaera altuaren arteko desoreka. Eta beraz, soluzioa dela gehiago eraikitzea. Baina ikusi dugu azken urte hauetan asko eraiki dela, bereziki kostaldean, eta prezioak ez direla apaldu, segitu dute gora egiten, lehen baino askoz azkarrago.\nHorregatik diot, eta diagnostikoa nahiko partekatua da Ipar Euskal Herriko ezker munduan, urbanismo logikak aldatu behar direla, eraiki eta eraiki jarraitu gabe. Mugimendu abertzaleari iruditu zaio lehenik saiatu behar dela bigarren egoitzak eta etxe huts guztiak biziarazten.\nAzken hilabeteetan etxebizitzari loturiko protesta ziklo berri bat ireki dela ematen du, gero eta ohikoagoak bihurtu direlarik gai honi begirako ekintza eta mobilizazioak.\nBigarren egoitzen fenomenoa indartzen ari da, aurretik zetozen desorekak sakonduz\nEgia da etxebizitzaren inguruko protestak asko izaten ari direla momentu honetan. Duela urte zenbait jadanik gertatu ziren horrelako fenomeno batzuk, nahiko bortitzak ere batzuetan. Izan ziren bonbak, izan ziren legez kanpoko ekintzak, bortitzak edo ez bortzitzak, sinbolikoak... Mugimendu politikoek ere, bereziki mugimendu abertzaleak (beste indar politikoek ez zuten gauza handiegirik egin), gai hori hartu zuten beren gain. Eragin nahiko mugatu batekin emaitzetan, baina hala ere kontzientzia hartze nahiko handia piztuz.\nOrain, kontzientzia hartzea egina da, jende guztiak badaki badela hemen arazo bat etxebizitza mailan, eta denak, bakoitzak bere mailan, saiatzen dira soluzioak aurkitzen.\nOndorioz, protesta mugimendu bat piztu da, ideia argi batekin: populazioari hitza eman behar zaiola, plan inportante eta estrategiko horiek beti gelditzen baitira maila instituzionalean. Herriari ez zaio sekula hitza ematen, adieraz dezan bere kezka, bere beldurra, bere grina eta bere frustrazioa. Eta ezin badu populazioak bere frustrazio hori adierazi modu demokratiko batez, beste modu batzuk bilatuko ditu horretarako. Hori ekiditeko behar zaio hitza eman.\nEtxebizitza eskubidea kolokan dago. Honek era berezian gazteei eragiten die eta “guk ere Euskal Herrian bizi nahi dugu” edo “hurrengo belaunaldiek Ipar Euskal Herrian bizitzeko aukerarik ez dugu izango” bezalakoak entzun dira.\nUste dut hor badugula gai klabe bat. Aipatzen genuen arestian herri frustrazioa edo jendartearen frustrazioa. Ba frustrazio gehien duen jendea gazteria da.\nPentsa ezazu gaur egun Ipar Euskal Herrian bizitzeko behar dela lehenik zaharra izan, jubilatua izan eta diru asko eduki. Etxebizitzak erosten edo alokatzen dituztenak beti mota horretako jendea dira. Zaharrak edo/eta dirudunak. Eta hemengo gazteria behartua da ihes egitera, erbesteratzera. Hori oso gogorra zaie bai gazteriari eta bai gazteria horren gurasoei, betidanik hemen bizi izan direnak. Horregatik gazte mugimenduak piztu dira, eta hasi dira mobilizatzen beren adierazpen forma eta beren hiztegiarekin.\nHorrek erakusten du badela sekulako beharra beste aterabide batzuk bilatzekoa, bestela frustrazio hori oso arriskutsua izan daiteke.\nEspero dezagun mundu instituzionalak entzunen duela eskaera hau eta gauzak aldatuko direla.\nGuzti honekin zerbait argi azaleratu bada, politika publikoek gai honi era egokian erantzuteko dituzten hutsuneak izan dira.\nMerkatuaren fenomeno klasiko bat dugu Ipar Euskal Herrian: etxebizitzaren eskaera oso altua, eta eskaintza oso apala\nHori iritzi edo kultura politikoari loturiko kontu bat da. Ni ezker abertzalekoa naiz, eta beraz, nire ikuspegia ez da batere izanen frantses eskuineko eragile politiko baten antzekoa. Niri galdera pausatuz gero, nik esanen dizut ene ustez akatsa zein den, eta ene ustez akatsa sistemikoa da.\nUste dut Europa osoko arazoa dela etxebizitza merkatu librean kudeatzen dela. Eta merkatua librea delarik, kontsideratzen da auto-orekatzeko gai dela. Hola pentsatuz uzten da merkatua libreki garatzen, gauzak saltzen edo erosten libreki. Azkenean horren ondorioak jasaten ditugu, ez ditugu kudeatzen.\nIruditzen zait etxebizitza merkatu librearen eskuetan uzten bada Ipar Euskal Herria bezalako gune turistiko batean, merkatuak desorekak pizten dituela, eta indar publikoen erantzukizuna dela justuki desoreka horiek zuzentzea. Ez badu hori egiten, populazioa galdua da, eta etekinak ateratzen dituen jende mota bakarra dirudunak dira.\nEskuineko jendea konforme eta pozik da egoera honekin, beren hauteslegoa dirudun jende zahar horiek baitira. Orduan, sistema hori elikatzen dute, onura politikoak ateratzen dituztelako hortik. Baina, pentsatzen baldin bada, onura politiko guztiak aparte utzirik, jendearen beharra dela etxebizitza bat izatea, botere publikoek behar dute eskua sartu merkatu librean eta hura domestikatu. Hori egiteko badira soluzio batzuk, bai lege mailan, bai herri bakoitzeko urbanismo planetan, baina, erabili behar dira zentzu onerat, eta guri iruditzen zaigu ez dela hori egiten ari.\nEta zuen ustez, zer egin daiteke?\nUrbanismo logikak aldatu behar dira, eraiki eta eraiki jarraitu gabe\nEz da mirakuluzko soluziorik. Demokrazia baten bizi gara eta demokrazia batean hauteskundeak irabazten dira edo galtzen dira. Eta, gaur egun, zoritxarrez, mugimendu abertzalea ez da aski azkarra politika publiko horiek aldatzeko.\nOrduan, zer egin? Segitu borroka ideologiko horretan, jendea konbentzitzeko, gauzak behar direla aldatu. Lan hori egiten ari da. Mugimendu abertzaleak baditu hautetsiak toki edo herri askotan mezu hori zabaltzen, eta populazioak hartzen du kontzientzia pixkanaka-pixkanaka. Etorriko da momentua non populazioa aski konbentzitua izanen baita gehiengo politikoak aldatzeko, aurreko eta gaurko logika horiek sustengatzen dituzten politikariak kanporatzeko. Beste jende aurrerakoiago batzuk indar tokietan edo botere publiko tokietan ezartzeko. Gauzak aldatzen hasten ahalko dira. Momentuz ez gara oraindik hortan. Egoera deitoragarria da Ipar Euskal Herrian, oso grabea. Segitu behar dugu borrokan egoera kudeaezina bilakatu aitzin.\nTags: hiri eredua, etxebizitza, lapurdi, ipar euskal herria, turistifikazioa, etxebizitza eskubidea


Atari:Hezkuntza - Wikipedia, entziklopedia askea.\nOngi etorri Hezkuntza Atarira\nEuskal Wikilarien Kultura Elkarteak proiektua jarri du martxan Eusko Jaurlaritzaren laguntzarekin, kalitatezko 1.000 artikulu garatzeko Euskarazko Wikipedian, unibertsitate eta ikastetxeetako irakasle eta ikasleen laguntzarekin. Auzolan erraldoia izango da, bi urtez hedatuko dena. Atari honetan proiektu horren garapena azalduko dugu, hainbat baliabide eskuragarri jarrita.\nIrakaslea bazara eta gurekin lan egin nahi baduzu, idatzi hezkuntza@wikimedia.eus helbidera eta plazer handiz zurekin batera egingo dugu bide hau.\nBizkaiko campusa 2017-2018\nGipuzkoako campusa 2017-2018\nDeustuko Unibertsitatea - Humanitate Digitalak\n‘Euskarazko libururik handiena’, orain arte Gipuzkoan egindakoaren aurkezpena\nTxikipedia aurkeztu dugu HUHEZIn\nArbela, Wikipedia editatzen ikasi eta lana kudeatzeko tresna\nOrriaren azken aldaketa: 2 uztaila 2018, 07:05.


2021-01-13 - Urola Kostako Hitza : Urola Kostako Hitza\n"Ikaragarria da Getarian aurkitutako naufragio kopurua"\nHondoratutako 39 itsasontziren bitartez jaso dute liburu batean Getariako XX. mendeko historiaren zati bat, ahalik izen-abizen gehien zehaztuta, Ana Maria Benito eta Javier Mazpulek. Aranzadiko historialari eta arkeologoa da aurrena, eta urpekaria eta Arkeolurreko kidea, bigarrena. Udalak ostiralean egingo du aurkezpen ekitaldi itxia, eta ondoren getariarrek eskuratu ahalko dute liburua Turismo Bulegoan, nahiz herriko dendetan.\nIgandean Arrotzak taldearen kontzertua izango da Putzuzulon\n18:00etan izango da kontzertua Zarauzko Putzuzulo gaztetxean, eta ordubete lehenago jarriko dituzte salgai sarrerak.


Luberri: Nola ikusi grafikoki disko gogorren erabilera\nNola ikusi grafikoki disko gogorren erabilera\nUbuntu 12.04 instalatzean faltan sumatu ditudan hainbat aplikazio edo haien ordezkoak bilatzen ari naiz. Gehigarrietan bazegoen 'Disko erabileraren analizatzailea' izeneko item bat baobab izeneko aplikazioa abiatzen zuena zeina diskoaren okupazioa aztertzen zuen. Baobab segitzen du instalatuta baina Ubuntu Classic-eko aplikazio-zerrendatik kendu dute. Niri ez zait gustatzen nola ematen duen informazioa baina gustuko izanez gero terminalean baobab idatzi eta martxan jarriko da. Sarean disko gogorrean zein karpeta eta fitxategik betetzen duten tokirik handiena ikusteko aplikazio baten bila aritu naiz eta K4DirStat iruditu zait interesgarria.\nK4DirsStat aplikazioaren interfaze grafikoa\nSoftware-zentrotik instala daiteke edo terminalean honako hau exekutatuta:\nGehigarriak atalean agertzen da. Martxan jarri eta zehaztu behar zaio zein direktorio aztertu behar duen, generalean /home eskatuko diogu, alegia erabiltzaileen datuak gordentzen ohi duena. Aplikazioak diskoa zein fitxategik eta karpetak betetzen dituen adierazten digu okupazioaren arabera ordenatuta eta beheko panelean era grafikoz ikus dezakegu okupazio mailak. Grafikoan klik eginez agertuko da goiko panelean zein fitxategi den eta zenbat betetzen duen hautatutako fitxategia.\nDiskoa beteta baldin baduzu era horretara jakin dezakezu zein diren fitxategi 'errudunak'. Hau bereziki praktikoa da sare-administratzaileentzat, esate baterako posible da fitxategia hautatu eta send mail to owner, alegia fitxategiaren jabeari mezua bidaltzeko botoia du panelean.\nOkupazioaren grafikoa erakutsi baino lehen diskoa aztertu behar du eta minutu bat edo bi itxaron beharko dugu.\nQt libreriak erabiltzen ditu, beraz, KDE beste aplikaziorik ez baduzu instalatuta libreria pila bat instalatuko dizu.\nWindowserako bertsioa ere badu: WinDirStat.\nUste dut Ubuntun ez dagoela 12.04 aurreko errepositorioetan.\nEtiketak: mantenua, softwarea, Ubuntu


Mikel Aiestaran kazetari beasaindarrak Ignacio Ellacuria saria jasoko du - Goierriko Hitza : Goierriko Hitza\nMikel Aiestaran kazetari beasaindarrak Eusko Jaurlaritzaren Garapenerako Lankidetzaren Ignacio Ellacuria Saria jasoko du datorren astelehenean, otsailaren 4an, Lehendakaritzan egingo den ekitaldian. Iñigo Urkullu lehendakariak entregatuko dio saria.\nSave the Children erakundeak aurkeztu du Ekialde Ertainean gertatzen denaren berri emanez hainbat komunikabidetarako lan egiten duen Aiestaranen hautagaitza. Kazetariak munduan egiten diren giza eskubideen urraketak zabaltzeko egindako lana eta euskal gizartearen elkartasuna nabarmentzeko egin duen ekarpena izan dira hautagaitza aurkezteko arrazoiak.\nGarapenerako Lankidetzaren Ellacuria saria 2008 urtean ezarri zuten Euskadiko autonomia elkarteko edo beste herrialderen bateko erakunde, kolektibo edo norbanakoek herrien arteko berdintasun eta justiziaren alde eta pobrezia garaitzeko egindako lana aitortzeko helburuarekin.


EMAKUME IZENA TXOKOTIK PLAZARA\nEmakumeak hainbat arlotan izan gara , gara eta izango gara protagonistak. Txokoan egotetik plazara zabalduko gara. Pilota, eta gure IZANA txokotik aterako dugu eta IZENA plazaratuko dugu . IZEN ABIZENAK izango ditugu.\nEmakumeak eta euskal pilota azkenaldian gehiago entzunten dugun gai bat da, eta astiro astiro zabaltzen doa. Pilotan beste kirol askotan bezala generoak badu eragina. Gaur egun, emakumeen pilota sustatzeko emakume askok pausuak ematen ari dira.\nEmakume pilotarien Elkartea, 2019ko ekainean sortu zen , emakumeen pilota sustatzeko, kontzientzia sortzeko eta duintzeko. Honetan izen bat aipagarria bada " Patri Espinar da" honen bultzatzailetariko bat izan baita.\nPilota oso kirol maskulinizatua izan da orain arte, eta emakumeak ez du aukera askorik izan, nahiz eta kirol mota honek 20 modalitate baino gehiago dituen.\nElkartean, Euskal Herri osoko esku pilotako eta palako emakume federatuak daude eta hauxek ditu helburuak: emakumezkoen pilota egituratzea, kudeatzea eta transmititzea; berdintasuna eta duintasuna bilatzea; pilotarien jarduna sustatzea eta publizitatea egitea; eta ikusgarri egitea. Gainera, gizartean erreferenteak sortzea du helburu eta, horretarako, haurrekin, eskoletan, kirolean eta, are gehiago, gizarteko beste arlo eta talde batzuetan lan egiten dute.\nEmakume pilotari bat aipatzerakoan Josefa Ignacia Albisu Aranburu edo Joxpinixi aipatu nahi dut.\nPilota zaleen historian 1885eko martxoaren 8an sartu zen ( egun berezia emakumeentzat ), Lazkaoko frontoian bi gizonen aurka esku pilotako bi partidatan parte hartu, jokatu eta irabazi zuenean.\nOndorengo artikuluan oso ondo azaltzen da nola izan zen gertakizuna eta nola Joxpinixi emakumezko lehenengo pelotaria izan zen. Eta hainbat gizonezkoei kantsan irabazi zien ere.\nOndorengo bertsoak idatzi ziren bere omenez.\nArtikuluan bertan aipatzen denez, garai hartako albisteetan emakume pilotariaren berri ematen zan,\nhainbat gizonezkoei irabazi ziena baina Josefa Ignacia Albisuren izen eta abizenak ez dira inon ageri, ez prentsako aipamenetan, ez bertsoetan. Eta ez, ez zan despiste orokor bat izan , ezta kasualitate bat ere, baizik eta emakumeek mendeetan zehar jasandako despertsonalizazio eta ikusezintasun absolutuaren ebidentzia bat, zeren eta, probezia bat eginez eta garaipen gogoangarriak lortuz ere, ez baitzuten merezi beren izen eta abizenekin agertzea.\nGaur egun pilotan aurrerapen handiak egin dira,azkenengo urteetan izugarri aldatu da , pertsona batek eta federazio batek hartu zutelako ardura hori, emakumeen esku-pilota bultzatzeko ardura. Hasi ziren Bizkaian bultzatzen, Bizkaiko Federazioa eta Iker Amarika, Emakume Master Cup-eko antolatzailea, eta Larrabetzun emakume esku-pilotarien klub bat sortu zen, lehenengoa, txokoan.\nHor hasi zen dena. Iker Amarikak Emakume Master Cup sortu zuenetik eta telebistan ateratzen hasi ginenetik emazkumekoen pilota zabaltzen hasi da, nahiz eta oraindik ere lan asko egon egiteko eta gizonezkoen eta emakumezkoen euskal pilotan berdintasuna izateko.\nEMAKUME PILOTARIEN ABESTIAK DION MODUAN:\nNire ustez kirol munduan berdintasun eta hezkidetza arlotik lan handia dago egiteko. Emakumeen erreferenteak behar ditugu eta hauei eman behar zaien lekua eman, eta hauxe aldarrikatu. Adibide ona, alemaniako futbol taldeak egindako kanpaina haien lana aldarrikatzeko.\nKirol munduan gero eta emakume gehiago badago ere, emakumeen kirola gizonen kiroletik oso urrun dago oraindik garrantziari, soldatei edo kirola egiten duten pertsonen kopuruari dagokionez. Ahalegin handia egin behar da esparru horretan ere generoen arteko berdintasuna lortzeko.\nAurreko ikasturteetako post bat aukeratzerakoan Begoña Burgoa Etxabururena aukeratu dut.\n" Emakume handi baten atzean ez da gizonik egon behar "\nBertan egindako Memea asko gustatu zait.


Kartografia - Orrialdea 6 - Geofumadas\nUne orotan jende askok UTM-ko koordenatu geografikoak nola aldatzen diren galdetzen dio. Hotel honen bakardadea aprobetxatuko dugu eta UTM proiekzioari buruzko oinarrizko zalantzak argitzeko nola funtzionatzen duen azalduko dugu. Gomendatzen dizugu gaia menderatzen baduzu, ez pasatu minutuak aspertzen ... baina ezin duzu ...\nBloga Google Earth kml\nAutoCAD-Autodesk, cartografia, Google Earth / Maps\nKatastroko Ingeniaritzan espezializazioa\nAurten, hobeto aukeratuko ditugu kate katastralak onartzen dituzten erakundeen aukera hobeak lortzeko, udalerriko espezialistek etengabeko beharra izan dezaten. Hirurogeita hamarreko hamarkadan eta laurogeiko hamarkadan arlo hauen azterketa eta sistematizazio emaitza asko zeuden, eta arriskua dago ...\nGISUser-ren bitartez, definitutako kontzeptuari buruz ikasi dut, definitutako bereizmen handiko irudien kontrolerako kontzeptu interesgarriak kontrolatutako fluxuen azterketan. Definiensek irudi geometrikoen tresna aurreratuenetako bat izendatzen du, informazio geografikoko sistemetako profesionalentzat eskuragarri ...\nGeofumadas urtarrilaren 2007 hegaldian\nIrakurtzeko nahiago ditugun blogen artean, hemen gustatuko zaizkizu eguneratutako azken gaiak. Kartografia eta Geospatial James Fee Eztabaida ostatua gaia vrs. Sistemak eta Mapak Zerbitzuak Tecnomaps Newsmap, Yahoo eta Googlemaps-eko GISeko bilatzaileen hibridoak. Irabazi liburuaren kopia "ArcGIS Desktop-ekin hasita" Google.dirson The ...\nBloga gps My egeomates\ncartografia, Geospatial - GIS, Google Earth / Maps, berrikuntzak, Earth birtualak\nIberoamerikako Batzorde Iraunkorrak (KPIZ)\nBatzorde hori "IX Mintegi Higiezinen Katastroko on", 8 ospatuko 12 maiatzaren 2006 Cartagena de Indias (Kolonbia) den eremuan sortu zen, kasu honetan Batzordea Iraunkorrak Cadastre on sortzea Latinoamerikan CPCI adostu . Hasierako itxaropen batzuen artean honako hauek izan ziren: Inspire awareness ...\nMaps dinamikoak Visual Basicekin 9\nVisual Basicren 2008 bertsioa, bere gaitasun handien eta jotzen den denboraren arteko kontraesan osoa da. MSDN aldizkarian argitaratutako artikulu batean 2007 abenduan argitaratua, Scott Wisniewski, Microsoft-en diseinu ingeniari teknikaria, aparteko lan bat erakusten du tutorial gisa ...\nSartu UTM koordenatuak Google Earth-ra, Exceletik!\nGoogle Earthek UTM eta koordenatu geografikoak bistaratu ditzake, baina UTM sisteman sartzea ezinezkoa da eta zuk banan-banan egin behar duzu. Excel2GoogleEarth deritzon tresna hau Excel taula batetik puntuak sortzeko aukera ematen dizu, mapaketa programa bat erabili beharrik gabe. [sozialista] The ...\nUTM Google Earth koordinatzen\nGoogle Earth-en koordenadak hiru modutan ikusi daiteke: gradu Decimal Gradu minutu segundo gradu eta minutu hamartar Koordenatuak UTM (Universal Traverso Mercator System militarrak Grid Erreferentzia Artikulu honek aztertzen hiru gauza koordenadak manipulazioa buruz azaltzen dira UTM Google Earth. 1 UTM ikusten koordinatzen ...\ncartografia, Downloads, Google Earth / Maps, topografia\nESRI MapMachine, lineako mapa tematikoak\nMapMachine ESRI-k National Geographics-ek emandako zerbitzua da, munduko toki ezberdinen mapa tematikoak ikusteko. Venezuela mapa, biztanleriaren banaketa Oso interaktiboa eta praktikoa. Aukerak zabaldu daitezkeen artean: datu estatistikoak, klima, biztanleriaren dentsitatearen arriskuak eta ahultasun satelite bidezko irudiak errepideak. Turistentzako datuak eta beste batzuk. Oso ...\nHezkuntzako mapen atlasa ... doan\nGeografia Nazionalak lan handia egin du Atlas Exedition-ekin, mundu osoko mapa bildumak hezkuntza-erabilerarako, inprimatzeko eta kopiatzeko prest. Argentinako mapa xehetasun garrantzitsuenekin Geographers ekintza jardunaldiaren barruan sustatutako lana eta ...\nGeofumatzaileen erronka, gorrotoaren mapak :)\nGeoespaziozko erronka gustatzen zaienentzat Louis S. Pereiro poeta espainiarraren inspirazioa dator eta bere denbora depresiboan gomendatzen du gorrotoen mapak egitea posible dela. Beno, norbaiti animatzen bazaio ikusteko :) CARTOGRAFIA Hildako edo jipoitu bezala, ni gabe hitz egiten dut eta lo egiten dut hondamendian. Izan beharko luke ...\nMarko ez-oinarritutako proiekzio bat\nDuela urte pare bat, urteko "Sourveying eta Mapping" bileran US Gogoratu utzi duzu zure aho zabalik, eta ez bakarrik delako gure English akademikoa ez dator gringo CALICHE horiek putz bat lekuko izana. Kevin Sahr, Jon Kimerling eta Denisren erakusketa izan zen ...\nOrtophotos generazio berria\nteknologia irudi digital aurreratu arren kamerak analogikoa hartu fotogrametrikoa argazki-maila dute konponbide onena izan dute, hein handi batean sistematikoa metodologia Orthorectification hori 50 urte baino gehiago ditu negatiboak konpontzeko arabera erabilera. Orain arte, enpresa gutxi ...\nGoogle Earth-ren gaitasun teknikoa sortzen da\n"Horrela, erabiltzaileak iturburua eta ezaugarri irudiak jasotzen ditu, pantailan aukeratu ahal izango du, bai gaur egungo eta iraganeko, hegazkin edo baita klasiko eskuz marraztutako mapak egin zaharraren airetiko argazkiak barne." Hau da esaldi bat e-mundu proposatutako txosten batean herrialdeko arabera, ...\nGoogle Maps gehitzen mapak Hispano Herrialde\nGoogle-k duela gutxi kendu du Google-ko mapak beta gaztelaniaz, eta horri esker, herrialde hispano askoren mapak kale-mailan sartzen dira. Honek iradokitzen du Google-k ordaindutako geoerreferentziazio-programak oso laster aplikatuko direla. Ez dute zehaztasun handirik, eta, kasu askotan, datuak falta dira, baina ez dute ...\nNola ari zara geografia?\nGeosense joko hau aurkitu nuen geografia ezagutza probatzeko. Munduaren mapan kokatzeko tokiak erakusten dizkizu; Bakarrik edo beste erabiltzaile batzuekin jolastu dezakezu. Wow merezi du memoria freskatzea.\nmaitasun geomatics for istorioa\nHemen, blogosferatik ateratako istorioa, teknofoboak ez direnak, Alex Ubago-ren irudimena baino zerbait gehiago hartzen du. Ikusi ez ditugun begiak. Arratsalde grisa zen, Montélimarren Nikaraguako bidaia arrakastatsua izateko balio ez zuelako; Itsasoko brisa hotzek babesten zuten azala pixelatuak diren gatz granularretan ...\ncartografia, Geospatial - GIS, Hainbat, Video


Saint-Front (Charente) - Wikipedia, entziklopedia askea.\nSébastien CHARRIAUD (2014-2020)\n45° 53′ 38″ N, 0° 17′ 21″ E / 45.893888888889°N,0.28916666666667°E / 45.893888888889; 0.28916666666667Koordenatuak: 45° 53′ 38″ N, 0° 17′ 21″ E / 45.893888888889°N,0.28916666666667°E / 45.893888888889; 0.28916666666667\nSaint-Front (Charente) (Frantzia)\nSaint-Front (Charente) (Charente)\nAunac, Couture, Mouton, Saint-Amant-de-Bonnieure, Saint-Ciers-sur-Bonnieure, Valence eta Ventouse\nSaint-Front Frantziako udalerria da, Charente departamenduan dagoena, Poitou-Charentes eskualdean. 2013an 362 biztanle zituen.\n2007an Saint-Front udalerrian erroldatutako biztanleak 326 ziren. Familiak 127 ziren, horien artean 37 pertsona bakarrekoak ziren (25 bakarrik bizi ziren gizonak eta 12 bakarrik bizi ziren emakumeak), 41 seme-alabarik gabeko familiak ziren, 37 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 170 etxebizitza zeuden, 124 familiaren etxebizitza nagusia ziren, 38 bigarren erresidentzia ziren eta 8 hutsik zeuden. Etxebizitza guzti hauek 170etxeak ziren. 124 etxebizitza nagusietatik 109 bere jabearen bizilekua ziren, 12 alokairuan okupaturik zeuden eta 3 doan lagata zeuden; 5 etxek bi gela zituzten, 13 etxek hiru zituzten, 45 etxek lau zituzten eta 60 etxek bost zituzten. 108 etxek euren parking plaza propioa zuten azpian. 65 etxetan ibilgailu bat zegoen eta 50 etxetan bat baino gehiago zituzten.\n2007an lan egiteko adina zuten pertsonak 167 ziren, horien artean 101 aktiboak ziren eta 66 inaktiboak ziren. 101 pertsona aktiboetatik 89 lanean zeuden (54 gizon eta 35 emakume) eta 12 langabezian zeuden (3 gizon eta 9 emakume). 66 pertsona inaktiboetatik 27 erretiraturik zeuden, 13 ikasten zeuden eta 26 "bestelako inaktibo" gisa sailkaturik zeuden.\n2009an Saint-Front udalerrian 126 unitate fiskal zeuden, 287,5 pertsonek osaturik. Pertsona bakoitzeko diru-sarrera fiskalaren mediana urteko 13.311 euro zen. \n2007an zeuden 18 komertzioetatik, 2 erauzte enpresak ziren, 6 eraikuntza enpresak ziren, 2 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 1 higiezinen enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Saint-Front udalerrian 19 nekazaritza-ustiategi zeuden, 480 hektarea erabiltzen.\nMultimedia: Saint-Front (Charente)\nBNF: 152487555 (data)\nOrriaren azken aldaketa: 26 abendua 2019, 00:44.


Kostu baxuko SEO zerbitzuak enpresa txiki seguruak dira?\n"prezioa baxua SEO = arriskua" baizik eta benetako adierazpen bat baino mito bat da, merkea prezioa kasu txarra kasuetan ez da arraroa. Negozio txikiek bereziki arazo horri lotzen zaizkio kostu txikiko SEO agentziak, normalean, helburu horiek eta tokiko enpresak izaten dituzte eta eskaintza asko eskaintzen dituzte e-denda eta nitxoak oso lehiakorrak diren sustatzeko.\nPrezio merkeak jarraituz, SEOk eskaintzen ditu itsuek ondorio hauek ekar ditzake:\nBlack Hat SEOren zigorra. SEO agentziak askok Google-ren jarraibideak hausten dituztenez, keywords spamming, ezkutuko testuak, ateak eta bestelako praktika txarrak ohi dituzte eskaintzen dituzten prezio txikiak.Hau da tranpa: parte-hartze indartsua bultzatzen dute kostu erakargarri eta promesa bultzada emateko. Gidalerro hauek ez dira esperientziarik gabeko gune jabeek ez dakite Black Hat SEO bidez lortutako sailkapenaren hazkundea behin-behinekoa dela eta jaitsiera handia saihestezina dela.\nEstailura. Batzuetan, kostu txikiko SEO zerbitzuak aurkituko dituzu negozio txikietan edo Black Hat-en ez diren enpresa handiak lortzeko. Horren ordez, promozio-aukerak mugatuta daude eta esperientziarik gabeko talde batek egindako urrats guztiak egiten dira. Hori dela eta, puntu jakin bat lortu ostean, zure kanpainak izozten ditu zure SEO komisarioek ez dakite non hemendik joan. Era berean, baliteke aurrerapenik ere ez izatea, prezio baxua = soldata baxua.\nEdukiaren kalitate baxua. Eduki nagusiki keywords optimizazioan, lotura eraikitzen eta bihurketa-tasa handitzen. Hala eta guztiz ere, zure edukia ez bada garrantzitsua, irakurketa berezia edo interesgarria, gako-hitzak eta estekak txertatzea ez dira zure sailkapenak handituko. Zoritxarrez, negozioetarako kostu txikiko SEO zerbitzuetan idatzitako copywriting gutxitan ikerketaren eta edizioaren arabera sartzen da, hala nola, normalean, idazle esperientziadunek ez dute. Hori dela eta, espero ez dituzun emaitza bikainak 10 $ ordaindu dituzu.\nInformazio hau ez da esan nahi "merke" eta "merke" SEO saihestu behar duzu inolako kosturik. Zer egin behar duzun, kostu txikiko SEO zerbitzuak zure negozio txikientzako bila dabiltzan arriskuei buruz ohartu behar da. Merkean ez da beti berdin merkea, eta soinuaren prezioei buruzko politika ez da iruzur sinonimoa. Badira agentziak txarrak, SEO enpresen ospea hondatzen den bitartean, bereizketarik aurkitzen lagunduko dizugu.\nHegaldiak vs merkean: zer da aldea?\nSEO egokia bilatu daiteke kalitate baxuko agentzietan oinarritutako prezio egokia lortzeko. Ez duzu SEO guru bat izan edo gezur detektagailu bat izan behar duzu. Ikerketa sakon bat baino gehiago da.\nSEO agentzien zerrenda bat idaztea, negozio txikien negozio txikiko negozio txikien laguntza profesionala eskaintzea.\nKonparatu prezio horretarako eskaintzen dituzten kostuak eta eskaintza.\nBere burua sustatzen duten moduari begiratzea: emaitzarik azkarrenak agintzen badituzte eta gehiegikeriaz arduratzen dira, haien promesak ez dira onak izango;\nIkusi agentzien guztien zorroa. Banatu enpresarik gabe. Ondoren, enpresek lan egiten zuten proiektuak aztertu zituzten beren espezializazioa ebaluatzeko. Era berean, agentziak SEO egin zituzten guneak bisitatu ahal izango dituzu, haien lehiakideen aurka nola ikusten duten ikusteko.\nJarri harremanetan agentzia bakoitzeko adituekin eta ikusi zer nolako inpresioa egiten duten, seguru eta errespetatzen edo ezkutuan, anbiguoa eta presaka beren produktuak erosteko. Eskatu galderak Google-ren jarraibideak, sustapen prozesua eta SEO teknikak ezagutzera ematea. Zure emaitzek agintzen dizute zure webguneari buruz gehiago galdetu gabe? Kantitatea eta epe laburreko emaitzak nabarmentzen dira?\nEnpresaren biografia eta biografia aztertzea. 5 urteko esperientzia duten erakundeak hobeak badira ere, ez zaizu presarik izan 1-3 urte betetako enpresak kanporatzea. Enpresa gazte askok hamar urte daramatzaten adituek sortu dituzte. Puntu hau enpresaren bio eta blogean aipatu behar da, baldin badago.\nBegiratu iritziak. Normalean, enpresa sinesgarri guztiek beren iritziak webgunean jartzen dituzte edo berrikusketen webguneetan kontua dute, erabiltzaileek iritzia utzi eta erantzuteko. Agentzia batek kostu txikiko SEO zerbitzuak eskaintzen ditu negozio txikiko negozioetan, iruzkinekin elkarreraginean saihestuz gero, ziurrenik ez da aurrez aurre izango.\nGaur egun, SEO enpresak askotarikoak dira eta beren prezioei buruzko politika modu ezberdinean hurbiltzen dute. Hori dela eta, SEO taldeak berehala alde batera utzita, soluzio merkeak eskaintzen dizunaren ordez, zure ikerketa egin eta prezio eta kalitatearen saldo erreala ikusi.Bestela, negozio harrigarri batzuk falta dira Source .


Kirol desberdinak praktikatzeak estresa murriztu dezake %40an, adituen arabera - Diario de Noticias de Alava\nKirol desberdinak praktikatzeak estresa murriztu dezake %40an, adituen arabera\neunate f. domínguez 11.04.2021 | 01:30\nGASTEIZ – Kirola ohikotasunez egitea da medikuen kontsultetara jotzen den bakoitzean gehien entzuten den gomendioetako bat. Baina koronabirusaren pandemiak eragindako estres-garai hauetan, gomendio honek garrantzia hartzen du berriro. Hain zuzen, Maria Sagasti doktoreak, Gasteizko IMQ Amarica zentro medikoko Kirol Medikuntzako espezialistak, maiz egitea gomendatzen du, horrela estresa %40raino aska baitezake.\nGomendio hori Jarduera Fisikoaren Munduko Egunaren ondoren egin zuen, joan den asteartean, hilaren 6an, ospatu zena. "Jarduera fisikoak eragin zuzena du estres-mailetan. Hainbat ikerketak ikertu dute lotura hori, eta egunero kirolen bat egiteak estresa %40ra murriztu dezakeela uste da", adierazi du. Ikuspegi kimikotik begiratuta, profesional honek azaldu du kirolak berak laguntzen duela, kirola egiten den bitartean endorfinak askatzen direlako. Izan ere, endorfinak, azaltzen duenez, neurotransmisoreak dira, hain zuzen ere zoriontasun-sentsazioa eta asebetetze-sentsazioa transmititzeaz arduratzen direnak. Gainera, horretarako, plazera sortzen duten garunaren eremuak estimulatzen dituzte. Bestetik, jarduera fisikoak "hainbat hormona, hala nola adrenalina eta kortisola, sortzea murrizten du". Lehenengoa garuna alertan jartzeaz arduratzen da, urduritasuna sortzen du, eta bigarrena estres-egoeretan askatzen da. Zorion-sentsazio hori endorfinei esker askatzeko, ordea, ez da beharrezkoa kirol zehatz bat egitea edo intentsitate handikoa izatea. Pertsona bakoitzak zaletasun bat edo gustukoen duena egitea nahikoa da bere etekinak askatu ahal izateko. Izan ere, espezialista horren arabera, ez da kirol zehatz bat egin behar, denak baitira gai estresa murrizteko. Ordubetez ibiltzeak, korrika egitera ateratzeak, gimnasiora joateak, pisu-entrenamenduek, bizikletak edo dantzatzeak, beraz, lagun dezakete hobeto sentiarazten, maiztasunez egiten bada. "Pertsona bakoitzak ondo eta eroso dagoen eta estimulatzen eta motibatzen duen jarduera fisikoa aukeratu behar du. Urteak igaro ahala ikasi dut lehenik pertsonari begiratu behar diodala, haren beharrei eta zaletasunei eta, gero, aholkuak eman", erantsi du. Alde horretatik, gogoratu behar da kirolak ez duela bere kabuz egingo koronabirusaren edo pandemiaren ondorioen aurka, baina eguneroko bizitza hobeto eramateko eta buru-nekea egunekin murrizten saiatzeko aliatua izango da. Ona da, baita ere, medikuak dioenez, fustrazioarekin bukatzeko. Bere hitzetan, "bai estres-egoeretan, bai frustrazio-egoeretan, edo gutxieneko jarduera fisikorik ezdagoenean, kirola lagun diezagukeen aliatua izan daiteke. Horretarako, pertsonari ondo dagokion jarduera fisiko erregular bat aurkitu behar da, edozein dela ere. Pertsonak gaixotasunen bat badu, orduan, haren gaitasunen araberako jarduera fisikoa gomendatu behar zaio". Pertsona bakoitzarentzat jarduera bat aukeratu ondoren, "orain Kirol Medikuntzan dihardugunon eginkizuna da jarduera hura antolatzea, nola egin behar den jakinaraztea, hots, zein zama eta atseden behar duen jakinaraztea, eta, beharrezkoa bada, jarraibideak ematea pertsonaren energia-gastua orekatu ez dadin elikatzeko. Gogoan izan behar da egoera osasuntsu baterako gakoa oreka dela: eman eta jaso, sartu eta gastatu, indartu eta atseden hartu", azpimarratu du adituak. Ildo horretatik, kirola etengabe egiteak "pertsona osasuntsuago egotea eta, beraz, hobeto egotea eragingo du. Itxura fisikoa ere hobetuko du, eta horrek konfiantza handiagoa eta autoestimua areagotuko dizkio. Jarduera fisikoak energia erretzeko ere balio duenez, gorputzak energia hori berreskuratzen emango ditu gauak. Ondo lo egitea funtsezkoa da estresa murrizteko, eta kirolak ondo lo egiten ere laguntzen du". Izan ere, Maria Sagasti sendagilearen aburuz, trikimailua honetan datza: "Ezin badut estresa eragiten duen ingurunea aldatu, orduan alda dezagun ingurune horri eragin diezaiokeena; hau da, indartu dezagun gure eremu fisikoa, mentala eta emozionala, eta, orduan, estres hori ez da hainbesteko izango. Hori bai gure esku dagoela", gomendatu du.\nautoestimua Egunean gutxienez zazpi orduz lo egitea, dieta orekatu bat egitea, non behar bezala kontsumitzen diren makronutriente guztiak, hala nola koipe osasungarriak (fruitu lehorrak, ahuakatea, olioa...), proteinak (arraina, haragia, arrautza...) eta karbohidratoak (arroza, ogia, dilistak...), eta kirola erregulartasunez egiteak estresarekin amai dezakete, edo, gutxienez, murriztu eta ongizate sentsazio handiagoa eragin.\nHorrek, gainera, autoestimuan lagunduko du zuzenean; izan ere, osasuna hobetu eta estresa murriztu ondoren, gorputza elikadura onaren eta kirolaren emaitzak lortzen hasiko da, eta horrek ongizate-sentsazio hori handitzea eta autoestimu pertsonala hobetzea ekarriko du, medikuaren arabera.\nIldo horretan, ohitura bat sortzea eta kirola pertsonaren bizimoduari egokitzea da garrantzitsuena, maiz egin ahal izateko. Bizimodu horrek, gainera, neuronak babestu eta indartuko ditu, askatzehandiagoa sortuz. Izan ere, "kirola egin ondoren esnago egotearen sentsazio hori benetakoa da. Gure giharrak atrofiatzen diren bezala, gure neuronek egiten dute, eta kirola modu bikaina da horiek martxan jartzeko". Beraz, "kirola ohikotasunez egitea estresak gugan duen eragin geldiarazlearen gaineko garaipena da. Ordutegia ezartzeak eta jarraibide batzuk betetzera behartzeak helburuak lortzeko eta betetzeko gai garela ikusteko balio izango digu, eta gure autoestimua hobetuko du, eta gure bizitzako beste arlo batzuetan aplikatu ahal izango dugun diziplina eta konfiantza emango dizkigu".\nAzkenik, medikuak azken gomendio bat egiten du: pertsona bakoitzak errepikatzeko motibazio handiena duen kirol hori bilatzea gomendatzen du; dantza, zumba, bizikleta egitea, korrika egitea, yoga... Hori bai, taldean egiten diren kirol askok onura gehiago ematen dituzte, eta, beraz, zer kirol praktikatzea komeni den pentsatzean, hori jakitea komeni dela dio. "Jarduera fisikoak beti ditu onura ukaezinak ditu, baina hainbat ikerketak diote taldean egitea are hobeagoa dela. Are gehiago, estresa murriztu nahi badugu", azpimarratu du. Hau da, "taldean egiten diren kirolek estresari aurre egiten diote jarduera fisikoagatik eta izaera sozialagatik. Jarduera horiek lagungarriak izango zaizkigu besteekin harremanetan jartzeko, komunitate baten parte sentitzeko eta gure buruek gure kezketatik haratago ikus dezaten", ondorioztatu du Maria Sagastik.\nHorregatik guztiagatik, ez da taldeko kirola bakarka egiten dena baino hobea izatea, baizik eta, kirola egiten den bitartean eta estresa askatzen den bitartean, aisiarako tarte bat ateratzea lortzen da, eta unea aprobetxatzen da afizio berberak dituzten lagunekin edo lankideekin soziabilizatzeko. Horrek ongizate-sentsazio handiagoa eragiten du oraindik, aditu horren arabera.\nEstresa. Kirola ohikotasunez egitea da medikuen kontsultetara jotzen den bakoitzean gehien entzuten den gomendioetako bat. Baina koronabirusaren pandemiak eragindako estres-garai hauetan, gomendio honek garrantzia hartzen du berriro. Hain zuzen, Maria Sagasti doktoreak, Gasteizko IMQ Amarica zentroko Kirol Medikuntzako espezialistak, maiz egitea gomendatzen du.\nAutoestimua. Egunean gutxienez zazpi orduz lo egitea, dieta orekatu bat egitea, non behar bezala kontsumitzen diren makronutriente guztiak, hala nola koipe osasungarriak (fruitu lehorrak, ahuakatea, olioa...), proteinak (arraina, haragia, arrautza...) eta karbohidratoak (arroza, ogia, dilistak...), eta kirola erregulartasunez egiteak estresarekin amai dezakete, edo, gutxienez, murriztu eta ongizate sentsazio handiagoa eragin. Horrek, gainera, autoestimuan lagunduko du zuzenean; izan ere, osasuna hobetu eta estresa murriztu ondoren, gorputza elikadura onaren eta kirolaren emaitzak lortzen hasiko da, sendagilearen arabera.\nMaria Sagasti "kirola ohikotasunez egitea, onurak"\n"Kirola ohikotasunez egitea estresak gugan duen eragin geldiarazlearen gaineko garaipena da. Ordutegia ezartzeak eta jarraibide batzuk betetzera behartzeak helburuak lortzeko eta betetzeko gai garela ikusteko balio izango digu, eta gure autoestimua hobetuko du, eta gure bizitzako beste arlo batzuetan aplikatu ahal izango dugun diziplina eta konfiantza emango dizkigu".\n"taldean egiten diren kirolak"\n"Taldean egiten diren kirolek estresari aurre egiten diote jarduera fisikoagatik eta izaera sozialagatik. Jarduera horiek lagungarriak izango zaizkigu besteekin harremanetan jartzeko, komunitate baten parte sentitzeko eta gure buruek gure kezketatik haratago ikus dezaten".\n"Pertsona bakoitzak ondo eta eroso dagoen eta estimulatzen duen jarduera egin behar du"\nAisialdirako eta kirolarako denbora. Araba


Elkarrizketatuek sinatzeko agiria\nJaitsi (55 K)\nElkarrizketatuen ahozko onarpena\nJaitsi (50 K)\nAhozko Historiaren arloan eta zuzenbidearen ikuspuntutik, Nola definitzen dugu Egilearen kontzeptua?\nIndarrean dagoen Jabetza Intelektualaren Legeak (Jabetza Intelektualaren Legearen Testu Bategina onartzen duen 1996ko apirilaren 12ko 1/1996 Legegintzako Errege Dekretua (1996/04/22 BOE) ), 5.1. artikuluan, "literatur lana, lan artistikoa edo lan zientifikoa sortzen duen pertsona naturala" jotzen du egiletzat. Halatan, Legeak babesten dituen eskubide osoak egileari eman edo esleitzen zaizkio, JLIren 1. artikuluak ezartzen duenaren arabera, artikulu horrek zera baitio: "Literatur lanaren, lan artistikoaren eta lan zientifikoaren jabetza intelektuala egilearena da, hori egite hutsagatik".\nZentzu horretan, pertsona batek bere bizipenak, esperientziak, ikuspuntuak etab. hirugarren bati adierazten badizkio, hirugarren horrek bere biografia edo oroitzapenak sortu, idatzi edo osatu ditzan, kontalaria ezin da egiletzat jo. Hau da, JLIren 5. artikuluak dioenaren arabera, ez du berak "sortzen".\nBeraz, bizipen eta esperientzia horien emaitza egin, burutu, ordenatu eta diseinatzen duena da egilea. Azken emaitza gauzatzen duen pertsona, alegia. Horregatik, ahozko lekukotasunen kasuan, elkarrizketa egin duen pertsona (galderen eskema diseinatu, galderak zuzendu, erantzunak bideratu, eta elkarrizketa nori egingo zaion ere aukeratu duen pertsona) jo daiteke elkarrizketaren egiletzat.\nAntonio Giménez Alonso Letraduaren Txostenaren zati baten Laburpena


Baionako sutea eragin zuen gizona hildako emakumearen bikote ohia zen - GARA\nBaionako sutea eragin zuen gizona hildako emakumearen bikote ohia zen\nEtxerik gabeko 38 urteko gizona atxilotu zuen asteazkenean poliziak bere neskalagun ohia hil zuen «sutea pizteagatik». Gizonak sua piztu izana onartu zuen galdeketan eta orain atxilotuta dago Baionako kartzelan. Bizitza osorako kartzela zigorra jaso lezake, «hildakoa eragin duen sutea nahita pizteagatik» salaketa kriminala egin duelako fiskaltzak.\nIkerketaren lehen emaitzek beheko pisuan gasolinaren arrastoak zeudela azaleratu zutenean Polizia susmagarriaren bila joan zen. Hildako emakumearen kontrako haserre handia erakutsi du senargai ohiak, eta fiskaltzak «gorrotoa» aipatu zuen galdeketan erakutsi zuen jarrera definitzean.\nUstezko hiltzailea Haute-Marne departamentukoa bazen ere ezaguna zen Baiona inguruan, urte asko zeramatzalako Angelu eta Biarritz hirietan bizitzen. Ez zuen ez lanik, ez etxebizitza finkorik ere.\nFiskaltzatik jakinarazi dute ikerketak aurrera jarraituko duela; hala, autopsia egingo da, eta tokiaren ikerketa eta susmagarriaren azterketa psikologikoa ere eginen dira. Ustezko hiltzailea «psikologikoki pertsona ahula» dela ere zabaldu du fiskalak. Baionako alde zaharrean ezaguna zen alkoholari loturiko arazoengatik.\nHedabideetan oihartzun handia duten auzietan esku hartzeagatik ezaguna den Gilbert Collard abokatuak afera honetan parte hartuko duela jakinarazi du. Atzo Parisetik Paueko epaitegira inguratu zen gertakarien berri izateko.


LABek Eusko Jaurlaritzaren botiken berrordainketa ezartzeko orduan hartutako menpeko jarrera salatzen du | LAB SINDIKATUA\nEkintza Soziala Politika publikoak LABek Eusko Jaurlaritzaren botiken berrordainketa ezartzeko orduan hartutako menpeko jarrera salatzen du\nLABek Eusko Jaurlaritzaren botiken berrordainketa ezartzeko orduan hartutako menpeko jarrera salatzen du\nBerrordainketa honekin langileok %10 gehiago ordaindu beharko dugu botikak erostean eta pentsiodunak behartuta egonen dira botiken % 10 ordaintzeko, hau da, hilean 8 eta 16 euro bitarte.\nNeurri honi azken boladan hartutako beste batzuk gehitu behar zaizkio. Alde batetik, 400 botikei kendutako finantziazioak pertsona heldu eta gaixo kronikoei botiken % 100 ordaintzea ekarri die. Beste aldetik, berrordainketa berriak anbulantzien garraioan, prestazio ortoprotesikoetan, produktu dietetikoetan,…\nBerrordainketa, bideagabea izateaz gain, gure osasunaren aurkako eraso garbia da. Neurri honek bakarrik zaintzen du farmazia enpresa handien osasuna. Bitartean, Osasun Sistemak publiko, unibertsala, doakoa izateari uzten dio, eta ondorioz, desberdintasunak areagotzen ditu. Gure herriko sektore ahulenak zigortzen ditu, tratamenduak eta botikak hartzeari utziko dizkiotelako diru-sarrera eskasak direla medio.\nHarrigarria da ikustea Urkulluren Gobernuaren irmotasun falta. Barcinaren antzera, goitik beherako neurri injustuak eta antisozialak betetzen ditu. Kezkagarria da erantzunik eta borondaterik ez ikustea murrizketa berri hauek indarrean ez jartzeko. Auzitegi Konstituzionalearen aurreko helegiteak erantzun bakarra izatea burla bilakatzen da, itxurak egin azken finean men egiteko. Horrela diharduten instituzioek ez dute balio gure herriaren gehiengo sozialaren beharrei erantzuteko. Beharrezkoa da, premiazkoa, egoera honetan, erantzunak artikulatzea herri gisa Euskal Herrian gure Osasun Sistema propioa eduki eta erabakitzeko gaitasuna izan dezagun gure bizi eta osasun baldintzetan.


Euskal ontziolek 14 itsasontzi eraikiko dituzte – Ekonomiaren KZ\nEuskal ontziolek 14 itsasontzi eraikiko dituzte\nBalenciaga, Murueta eta Zamakona euskal ontziolek hamalau ontzi dituzte zorroan, aurten bi kontratu berri lortu ostean, atzo Euskal Herriko Itsas Foroa klusterraren urteko batzarrean jakinarazi zutenez. Erakunde horrek Aitor Uriarte aukeratu zuen presidente berri gisa Cintranaval itsasontzien diseinuaren ingeniaritzan. Bilera modu telematikoan egin zen, konektatutako 150 pertsona ingururekin, 100 sinadura baino gehiago ordezkatuz.\nEuskadiko ontzi-klusterrak aurreratutako datuen arabera, euskal ontziolek sei kontratu berri egin zituzten 2020. urtean, hau da, Estatuko ontziolek lortutako akordio guztien % 33. Kontratu berri horiekin, euskal ontziolek hamahiru unitateko eskaera-zorroarekin itxi dute 2020. urtea.\nEuskal ontziolek enkargu berriak egin zituzten eta 2023ra arte lan-karga izan zuten arren, kovid pandemiak markatutako urtea izan da 2020a, eta horrek eragin negatiboa izan du fakturazioan eta enpleguan.\nTestuinguru horretan, euskal itsas sektoreko enpresek 2.769 milioi euro fakturatu zituzten 2020an, aurreko ekitaldian baino % 3 gutxiago.\nLan-arloari dagokionez, euskal itsas sektoreko enpresek 13.294 langileri ematen zieten enplegua iaz, % 3 gutxiago.\nHasiera ekitaldia Pilar García de Salazar Olano Arabako Foru Aldundiko Garapen Ekonomikoko diputatuak egin zuen.\nEuskal Itsas Foroaren batzarrean, kargua utzi zuen presidenteak, Jorge Zubiagak, eta zuzendari kudeatzaileak, Javier López de Lacallek, urteko balantzea egin zuten Euskadiko ontzigintzaren sektorean.\nBilera horretan, Euskadiko Itsas Industrien Elkarteko (ADIMDE) eta Euskal Itsas Foroko klusterreko lehendakaritza aldatu zen. Horrela, Jorge Zubiagak, orain arte erakunde bien arduradun izan denak, Cintranaval-Defcar euskal ingeniaritzako Aitor Uriarteri eman zion lekukoa.\n← Gipuzkoak 86 langile publiko berri kontratatuko ditu\nEspainiako Gobernuak Euskalteli buruzko OPA onartu du →\nJoan den larunbatean argitaratu zen telelana arautzen duen legea


Autokarabanen alokairua Odisha | Entrenatzaileen alokairua Odisha | Deitu - 91-993.702.7574\nTour-ek musika-tresnen garraio-errendimenduak lortzen ari dira, produkzioak hobetzen ditu, hala nola, eta gehiago. Erantzun bat zure iritzia luxuzko gela da, adibidez, ideia ona da hainbat hiri eta hainbat iraupen edo aste betez. Autokarabanako alokairuan gutxien erabil daiteke ibilgailuaren ezarpenetan.\nAutobusen alokairurako luxuzko autobusak 8-en erosketak egiten jarraitzen du. Ibilgailu horiek eraiki dira, besteak beste, eta komunak, erosotasuna, aisialdi elektronikoa eta antzeko beste batzuk ere barne hartzen dituzte, nahiz eta sukalde bat ere badago. TIRRESSAILE baten bidez, alokairuaren balioa gutxienez gehiegi edo gutxiagotan ordaintzeko aukera ematen du. Hala ere, ezin hobea da.\nTour Bus alokairua Prezioak\nErrailen autobusak errendimendu handiagoa lortzen du. Autokarrantzitsu gehienek ez dituztela baieztatzen, finkatutako kasuak ez dira. Baliogabetasun gehiago lortzeko, beste faktore batzuek, denboraldian eta beste faktore batzuek, lehenik eta behin, ezinbestekoa izango da Mètroportal Shuttle-ekin harremanetan jartzeko aurrekontua lortzeko.\nErantzun bat lortzeko, joan zaitez autobus zerbitzua\n• Sling-eko ostatuak, idealak epe luzera\n• Pantaila handian eta satelite bidezko telebistarekin eta DіrесTV-rekin\n• Sukalde osoko sukalde osoa, sukaldariarekin eta sukaldariarekin.\n• DVD erreproduzitzaileak eta Wі-Fі\n• Pluѕh-ek xurgatzen du berehala eta sofistikatuagoak, sofak, esate baterako,\n• Amrlе еlесtrісаl оutlеtѕ\n• Restroom with vails\n• Bere pribatutasunerako ateak\n• Armairuak eta sarrailak\n• Horrenbestez, ez\nErantzun Arrazoi asko eta ertaina izaten jarraitzen du, Odise-n dauden beste mestizazio garrantzitsuenak eskaintzen baitira. Guk uste baino gehiagok hartzen dugu guesswork taldearengana hurbiltzen ari dela, eta horrelako zerbait eman dezakegu.


“Rasmia” proiektua, migrazioaren errealitateaz | Nontzeberri\nHasiera/KULTURARTEKOTASUNA/“Rasmia” proiektua, migrazioaren errealitateaz\nNafarroako Hezkuntza Departamentuak Rasmia, Nafarroako ikastetxe publikoetan adingabeko migratzaileei harrera positiboa egiteko jarrerak sustatzea helburu duen proiektua aurkeztu du Proiektuak ikasleak gai horren inguruan sentsibilizatzeko helburua du eta Lehen Hezkuntzako 5. Mailatik gorako ikasleei zuzendutako unitate didaktikoak banatuko dira.\nRasmia 8 minutuko bideo dokumental batetik abiatzen da, bere zuzendaria David Serón gazte nafarra izan da; bertan, bi adin txikiko babesgabeek, Lahcen Ben Abdessallam eta Ignacio Gomes, Foru Komunitateko egunerokotasunean bizi dituzten xehetasunak kontatzen dituzte, euren jatorriaren eta bizi izan dituzten migrazio eta harrera esperientzien gainean. Bideo honekin batera ikasgeletan edukia lantzeko unitate didaktiko bat eransten da.\nEkimen honek heziketa jarduera eta sozio-komunitarioa bateratzen ditu adin txikiko migratzaileen errealitatea ezagutzera emateko eta haiek ikasgeletan sartzea lortzeko helburuarekin. Proiektuak Hezkuntza Departamentuko Inklusio, Berdintasun eta Elkarbizitza Zerbitzuaren eta adin txikiko hauek babesteko lanean jarduten diren SEI eta Transpirenaica Social Solidaria Elkarteak bezalako entitateen parte hartzearekin kontatzen du. Elkarte hauek Nafarroako Gobernuaren Migrazio Politiken Departamentuak finantzatu duen material dibulgatzailea eskura jarri dute.\n“Nafarroako ikastetxe publikoen sareko elkarbizitza batzorde guztiek material didaktikoak jasoko dituzte proiektua garatzeko aukerarekin, lehen hezkuntzako bosgarren mailatik arrerako eta bereziki bigarren hezkuntzako ikasleei zuzendutako ikasgeletan garatzeko lan-proposamenekin”.


Victor Manuel abeslariak "el gusto es mío" liburua aurkeztu du Bilbon - Bilbao Zerbitzuak\nVictor Manuel abeslariak «el gusto es mío» liburua aurkeztu du Bilbon\nVictor Manuel abeslariak "el gusto es mío" liburua aurkeztu du Bilbon\nVictor Manuelek bere bizipen liburua aurkeztu zuen atzo Bilbon, errezeta eta anekdotekin.\nVictor Manuelek liburu bat idatzi du gastronomia ardatz duten bizipenak kontatuz. Kantariak dioen bezala «ez nuen ohiko errezeta liburu bat egin nahi sukaldaria ez naizelako, gastronomiaren inguruan zerbait egin nahi nuen». Gustua nirea da. Un recorrido por los sabores y recuerdo de mi vida, da atzo Bilbon, 20: 00etan, El Carmen aretoan aurkeztu zuen obraren izenburua.\nVictor Manueli sukaldatzea beti eman izan dio «zoriona», baita igaro dituen hiri ezberdinetako merkatuak bisitatu ere, «Bizitza hor baitago». Idatzitako lanak hainbat hiritako merkatuetatik egindako ibilbidea jasotzen du, hala nola Valentziakoa, Donostiako Bretxako Merkatua edo Bilboko Erriberakoa. Kantautorearen ustez, «Merkatuetan bizitza den bezala irudikatzen da». Liburua El Carmen aretoan aurkeztu zuela aprobetxatuz, abeslariak Erriberako Merkatura bisita egin zuen. Bertan pintxo klase batez gozatu ahal izan zuen, Bilboko Goi-mailako Ostalaritza Eskolako Mikel Escudero sukaldariaren eskutik. Mikelek bakailao pintxo bat nola egin erakutsi zien kantari eta bertaratuei.\nLiburua hainbat bloketan banatuta dago, hala nola Asturiasen bizi zuen haurtzaroa, Madrilera edo Espainiara eta Latinoamerikara egiten dituen bidaiak, Victor Manuelek bizi-koaderno horren orriak pasatzen ditu, eta ez ditu soilik bere errezetak eta musika-notak partekatzen, baizik eta koloretako txintxetaz betetako mapa bat erakusten du, non hainbat usain eta zapore nahasten diren, lehengai onenak dituzten merkatuak eta menu ahaztezinak dituzten jatetxeak. Ibilbide emozionala, azken batean, bere historiaren mapa intimoa suposatzen duena.\nVictor Manuel Mieresen (Asturias) jaio zen 1947ko uztailaren 7an. Txikitatik musika bokazio argia erakusten zuen: abestea eta harmonika jotzea gustatzen zitzaion. Handik pare bat urtera Madrilera joaten da, eta han solfeoko hainbat ikastaro ikasi zituen, irratian abesten zuen, kantu maisu batekin prestatu zen eta lehen abestiak konposatzen hasi zen bere gitarraren laguntzarekin. 1965ean bere lehen abestiak grabatu zituen eta Benidormeko jaialdian parte hartu zuen.\nEgile eta interprete gisa bere bidea aurkitzen du, gaur egun «koldarra» edo «egurrezko trena» bezalako musikaren historia diren abestietatik abiatuta.\nBere ibilbide artistikoan zehar aktore lanetan aritu da, hainbat kantarirentzat konposatu du eta Pablo Milanes, Ana Belen edo Rosa Leon ekoiztu ditu, besteak beste. Besteak beste, Divinas palabras, El vuelo de la uso, Tirano Banderas, Bajarse al moro, Yo soy esa, El día que nací yo edo Yo me bajo bezalako filmetan ekoizpen lanak egin ditu.


"Tamazight euskara bezalakoa da, arabierarekiko hizkuntza gutxitua" - Gasteiz - Alea.eus\n"Tamazight euskara bezalakoa da, arabierarekiko hizkuntza gutxitua"\nErredakzioa 2020-12-28 08:00\nAzaroaren 7an, tamazight hiztunak izan ziren AnHitzak topaketen zazpigarren saioko protagonistak. Rifen hitz egiten den hizkuntza hori arabierarekiko hizkuntza gutxitua da, eta bere hiztunei miresgarria zaie euskararen normalizazioa.\nGasteizko Hizkuntza Aniztasunaren Topaketen zazpigarren saioan, jatorriz Rifeko amazigh komunitateko hainbat lagun bildu ziren Oihaneder Euskararen Etxean.\nYetto Bendirrek laburbildu du solasaldia. Azaldu duenez, tamazight hiztunek euskararekiko sentsibilizazioa berezkoa dute, hizkuntzen parekidetasunak batzen gaituelako: "Gure hizkuntza euskara bezalakoa da"; izan ere, tamazight hizkuntza arabierarekiko hizkuntza gutxitua baita, historikoki zapaldua. Zentzu horretan, euskara eskolan, liburuetan edota hedabideetan ikustea miresgarria zaie.


author_facet:"Euskadi. Hezkuntza, Unibertsitate eta Ikerketa Saila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Sistema automatizatuak (Modulua)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Sistema automatizatuak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Carlos Itoiz - Wikipedia, entziklopedia askea.\nIruñea, 1932ko abuztuaren 10a\nIruñea, 2020ko apirilaren 6a (87 urte)\nCarlos Itoiz Agirre (Iruñea, Nafarroa Garaia, 1932ko abuztuaren 10a - ib., 2020ko apirilaren 6a) euskal herritar gitarra-jotzaile bat izan zen.\nFlamenko musika espezializatu zen, Agustin Castellon "Sabicas" eta Mario Escudero herrikideek eraginda. Parisen eta Japonian bizi izan zen, eta hainbat disko kaleratu zuen. 197ean itzuli zen Iruñera.\nMundu osoan kontzertu asko eskaini eta musikari nabarmen askorekin batera jo zuen, tartean Niño Ricardo, Enrique de Melchor, Cristina Hoyos, Charles Aznavour, Shirley Bassey eta Raphael.\nMikel Laboa donostiar musikari eta lagunarekin batera ere jo zuen. "Sei" (1985) eta "Hamalau" (1994) estudiko diskoetan eta "Zuzenean" (1997) zuzenezkoan parte hartu zuen, bai eta azkenekoan ere, "Xoriek 17" (2005).\nMaisua izan da hainbat nafar musikarientzat: Javier Colina kontrabaxu jolea, Javier Ruz gitarra jotzailea, "Barricada" eta "Tahures Zurdos"-eko musikariak. 2018an, "Flamenco on Fire" jaialdiak omendu zuen, haren hirian.\n87 urterekin hil zen, asaldura kognitibo batek jota, Iruñeko San Juan de Dios ospitalean.\n↑ Carlos Itoiz iruindar gitarra-jotzailea zendu da, 2020ko apirilaren 7a, Diariodenavarra.com (Gaztelaniaz)\n↑ "Carlos Itoiz gitarrista hil da" (Berria).\nEuskal Herriko gitarra-jotzaileak


sarea – gaztelumendi.eus\nagit/prop, hurrengo geltokia, larrabetzutik, musika, teknologia berriak\nInformazioaren aroan bizi gara, baita herri txikietan ere.\nGAUR > Musika kultura eta teknologia berriak @LARRABETZU #Eskura eta @Badokinfo pic.twitter.com/nm8z6QDCku\n— barkatu ama (@barkatu_ama) June 26, 2014\nLarrabetzu eskura aplikazioaren azken bertsioak aurkeztu ditugu gaur. Orain arte mugikorretarako garatutakotik, pausu bat emon eta webapp be aurkeztu dugu jendaurrean. Sarean dago jada: larrabetzu.net/app< gunean.\nTresna honek berdin balio du FirefoxOS sistema eragiledun mugikorrentzat zein iOS edo Android telefonoentzat -iPhone eta beste guztiak…-.\nAurrerantzean gure herriko berri, askoz modu eraginkorrean eskaintzeko aukera izango dugu: kultur agenda, elkarteen berri, herriko abisu eta mezuak, albisteak, blogetako informazioa….\nBarrutik ezagutzen ari gara @Badokinfo ataria, euskal musikagintzari buruzko tresna indartsuena, eguneratuena @berria pic.twitter.com/lztvorQwsO\nEkitaldi berean Badok.info euskal musikaren ataria ere aurkeztu du Jon Eskisabel kazetariak. Musika entzuteko eta bizitzeko sekulako tresna sortu du Berria egunkariak. Zorionak!